Τίνα Κωνσταντάτου: Το Νησί της Φαντασίας – Ο γέρος με την άμμο – Περιοδικό Περί Ου\nΗ αλήθεια είναι ότι δεν ήμουν ποτέ πραγματικά καλή στη Γεωγραφία. Έπαιρνα πάντα « άριστα δέκα » στον έλεγχο, αλλά μάθαινα το μάθημα παπαγαλία κι έτσι σε δυο μέρες το πολύ το είχα πάντα ξεχάσει!\nΕίμαι όμως χίλια τα εκατό σίγουρη πως κανένας δάσκαλος, κανένα βιβλίο, κανένα βιντεάκι και κανένας τουριστικός οδηγός δεν μου είχε μιλήσει ποτέ για το Νησί της Φαντασίας.\nΕσείς παιδιά μικρά και μεγάλα, το γνωρίζετε το Νησί της Φαντασίας;\nΕγώ πάντως δεν είχα ιδέα ότι υπάρχει, μέχρι εκείνο το δειλινό που είχα πάει να περπατήσω στην παραλία για να σκεφτώ. Όλα μου έφταιγαν εκείνη την ημέρα και ήξερα ότι πριν έρθει η νύχτα πρέπει να σκεφτώ ορισμένα πράγματα. Έπρεπε οπωσδήποτε να σκεφτώ, αλλά δεν ήξερα τι. Σας έχει τύχει ποτέ κάτι τέτοιο;\nΠερπατούσα λοιπόν στην ακροθαλασσιά απολαμβάνοντας εκείνο το υπέροχο χρώμα που παίρνουν τα σύννεφα λίγο πριν βουτήξει ο ήλιος στον ορίζοντα. Σκεφτόμουν ότι ακριβώς εκείνη τη στιγμή κάποιοι άλλοι άνθρωποι στην άλλη άκρη της γης θαύμαζαν τις πρώτες αχτίδες του, που έδιωχναν το πυκνό σκοτάδι.\nΕίχα αρχίσει να ηρεμώ μπροστά σ’ αυτό το θέαμα και ο ήχος του κύματος που έσκαγε στην ακτή γαργαλούσε τα αυτιά μου.\nΞαφνικά μου φάνηκε ότι άκουσα έναν αναστεναγμό. Γυρνάω δεξιά, τίποτα. Γυρνάω αριστερά, κανείς. Η ιδέα μου θα ήταν, σκέφτηκα. Μα πριν προλάβω να το σκεφτώ εντελώς αυτό, νά σου κι άλλος αναστεναγμός!\nΓυρνάω απότομα το κεφάλι και το παιδάκι που απ’ ότι φαίνεται περπατούσε από πίσω μου μού λέει :\n– Και πού να δεις τι χρώματα παίρνει ο ουρανός στο Νησί τέτοια ώρα!\n– Ποιο νησί; ρώτησα παραξενεμένη.\n– Της Φαντασίας, απάντησε το παιδάκι.\n– Ποιας Φαντασίας…. και για στάσου, πού ήξερες εσύ τι σκεφτόμουν εγώ; ξαναρώτησα εκνευρισμένη\n– Το Νησί της Φαντασίας είναι τεράστιο, μόνο που κανένας από μας δε μπορεί να το δει από μακριά, είπε εκείνο αδιαφορώντας για τις ερωτήσεις μου.\n– Μπα και γιατί παρακαλώ; έκανα εγώ, αποφασισμένη να το ρίξω στην πλάκα.\n– Γιατί είναι αόρατο, είπε σαν να έλεγε το φυσιολογικότερο πράμα του κόσμου! Τα πλοία περνάνε δίπλα του κι ούτε ένας ναύτης δεν το βλέπει. Τα αεροπλάνα περνούν από πάνω του κι είναι σίγουρο πως κανένας μα κανένας πιλότος δεν το έχει δει ποτέ του.\n– Έλα τώρα που…\n– Μόνο οι γλάροι, τα ζώα και τα ψάρια της θάλασσας που ζουν γύρω απ’το Νησί ξέρουν ότι είναι εκεί, συνέχισε το παιδάκι σαν να μη με άκουσε. Όμως το κρατούν μυστικό απ’ όλους, είπε και την ίδια στιγμή έσκασε στα γέλια.\n– Γιατί γελάς τώρα; ρώτησα παραξενεμένη.\n– Και να ήθελαν να μαρτυρήσουν το μυστικό, ποιος θα τους καταλάβαινε; Μιλάνε τα ψάρια; Ποιος μπορεί να καταλάβει ένα γλάρο όταν φωνάζει;\nΚούνησα το κεφάλι μου συμφωνώντας. Είχα αρχίζει να διασκεδάζω με αυτήν την ιστορία κι ήθελα να ακούσω κι άλλα.\nΚάθισα στην άμμο δίπλα στο παιδάκι, του χάιδεψα το κεφάλι και το ρώτησα:\n– Πόσων χρονών είσαι ;\n– Εκατό, μου απαντά ρίχνοντας μια πέτρα στη θάλασσα.\nΕυτυχώς που δε σηκώθηκα να φύγω ακούγοντας μια τέτοια απάντηση γιατί από τότε άλλαξε η ζωή μου και θα ήταν κρίμα να έχανα τέτοια ευκαιρία.\nΔεν θα σας απασχολήσω με τα προσωπικά μου ΄ ένα θα σας πω : σε αυτό το Νησί της Φαντασίας ( ναι, ναι υπάρχει τούτο το Νησί ) γίνονται πράματα και θάματα!\nΑν αρχίσω να σας τα μαρτυράω όλα, θα πρέπει να μιλάω χίλιες μέρες και χίλιες νύχτες. Θα βαρεθείτε να με ακούτε, θα πεινάσετε, θα διψάσετε, θα θέλετε να παίξετε κάτι άλλο, ακόμα και να πάτε στο σχολείο ή στην δουλειά…και μετά, ποιος θα μείνει μαζί μου ;\nΓι’αυτό θα σας πω όσα εμένα μου έκαναν εντύπωση και τα άλλα πηγαίνετε να τα βρείτε μόνοι σας.\nΔε μπορείτε; Και γιατί παρακαλώ; Επειδή είναι αόρατο;\nΕ, και τι με αυτό ; Εγώ είπα πως δε μπορείτε να το δείτε από μακριά, όχι πως δε μπορείτε να πάτε άμα θελήσετε!\nΣτο Νησί πάτε όποια στιγμή θέλετε χωρίς να χρειάζεται να αγοράσετε εισιτήρια, να φτιάξετε βαλίτσες ή να αποχωριστείτε τους αγαπημένους σας φίλους. Άσε που δε χρειάζεται να πάρετε την άδεια κανενός για να ταξιδέψετε ως εκεί!\nΘέλετε να σας πώς, ε;\nΜα με το μυαλό σας!\nΛοιπόν είστε έτοιμοι ;\nΚλείστε τα μάτια σφιχτά σφιχτά και σκεφτείτε πως περπατάτε πολλή πολλή ώρα σε ένα καταπράσινο λιβάδι με ζωάκια που κάνουν παρέλαση χοροπηδώντας.\nΉ ότι κολυμπάτε βαθιά μέσα στη θάλασσα καβάλα σ’έναν ιππόκαμπο κι έχετε για συντροφιά μικρά γοργονάκια.\nΉ, ότι πετάτε γρήγορα ανάμεσα σε τεράστια άσπρα σύννεφα και χαιρετιόσαστε με τους αετούς, τους πελαργούς και τα χελιδόνια τ’ουρανού.\nΔιαλέξατε πώς θέλετε να ταξιδέψετε ;\nΩραία ΄ φτάσαμε!\nΤο πρώτο πράμα που είδα εγώ από το Νησί της Φαντασίας όταν με οδήγησε τελικά εκεί το παιδάκι που ήταν εκατό χρονών, είναι η τεράστια αμμουδιά του, που δεν έχει ούτε ένα τόσο δα μικρό πετραδάκι. Όπου γυρίζεις να κοιτάξεις, βλέπεις ψιλή ψιλή άμμο, σαν σκόνη, στο αγαπημένο σου χρώμα.\nΑυτή η άμμος είναι πολύ παράξενη :\nΜπορείς να σκάψεις με το φτυάρι, μπορείς να φτιάξεις πύργους και κάστρα, αλλά όταν φυσά δεν κουνιέται από τη θέση του ούτε ένας τόσος δα μικρός κόκκος. Όσο κι αν προσπαθεί ο αέρας να την αναποδογυρίσει και να την κάνει άνω κάτω, δεν τα καταφέρνει!\nΚι αν πάει κάποιος να γεμίσει τον κουβά του με αυτή την άμμο που είναι ψιλή σαν σκόνη για να την πάει σπίτι του…δεν μπορεί! Μόλις φύγει από την αμμουδιά, όλη η άμμος που έχει μαζέψει εξαφανίζεται από τον κουβά και γυρίζει στη θέση της.\nΦεύγει ακόμα κι αν βάλεις καπάκι στον κουβά!\nΣε αυτή λοιπόν την παραλία, μόλις αρχίσει να νυχτώνει, εμφανίζεται ένας γέρος μ’ ένα τεράααστιο, άδειο σακί.\nΚανείς δεν ξέρει από πού έρχεται, όλοι όμως τον περιμένουν μόλις ο ήλιος κουραστεί να μας φωτίζει και πάει για ύπνο.\nΑυτός ο γέρος είναι στ’ αλήθεια πολύ πολύ μεγάλος και κανείς δεν ξέρει πόσων χρονών είναι. Και ο ίδιος δε νομίζω να θυμάται πότε είναι τα γενέθλιά του. Πάντως, είναι πολύ πιο ηλικιωμένος κι από τον πιο γέρο που έχετε ποτέ συναντήσει.\nΣτο Νησί της Φαντασίας τον λένε «ο Γέρος με την Άμμο» και όλοι τον αγαπούν.\nΠερπατά αργά πάνω στην παραλία και γεμίζει το τεράστιο σακί του με την άμμο, που είναι ψιλή σαν σκόνη. Όταν το σακί γεμίσει, ο Γέρος εξαφανίζεται! Και δίπλα του να’σαι, δε μπορείς να καταλάβεις από πού έφυγε!\nΌλοι στο Νησί, όμως, ξέρουν πού πάει..\nΘα το πω και σε σας : πηγαίνει σε όλα τα σπίτια του κόσμου που έχουν παιδάκια μικρά και μεγάλα, με τη σειρά.\nΕάν την ώρα που θα έρθει σπίτι σας έχετε πλυθεί, έχετε βάλει τη πυζάμα σας και έχετε ξαπλώσει, τότε, ανοίγει το σακί και ρίχνει με τα δάχτυλά του λίγη από την άμμο ( που δεν έχει εξαφανιστεί από μέσα ) πάνω στα κουρασμένα μάτια σας.\nΕσείς δε μπορείτε να τον δείτε ούτε να καταλάβετε τη σκόνη που πέφτει στα μάτια σας. Σιγά-σιγά, όμως, τα ματάκια κλείνουν, ο ύπνος έρχεται και η μαγική άμμος από το Νησί της Φαντασίας σας χαρίζει τα πιο γλυκά και χαρούμενα όνειρα!\nΚι αν είστε τυχεροί, πηγαίνετε ταξίδι στο Νησί της Φαντασίας και μένετε εκεί όλη τη νύχτα παίζοντας τα πιο απίθανα παιχνίδια που έχετε ποτέ φανταστεί ή παίρνοντας τις απαντήσεις σε ερωτήσεις που δεν έχετε ποτέ τολμήσει να κάνετε!\nΊσως και να καταφέρετε να ανακαλύψετε από πού έρχεται κάθε βράδυ ο Γέρος με την Άμμο και πώς μπορεί να κουβαλάει στην πλάτη του ένα τόσο τεράααστιο σακί γεμάτο με τη μαγική σκόνη του ύπνου.\nTagged γέρος, νησί, παιδάκι, παραμύθι, ύπνος, φαντασία\nΑνθούλα Δανιήλ: Η παράσταση αρχίζει από το προαύλιο «Η γιορτή» (Επινοημένη θεατρική παράσταση)\nΧΡ. Δ. ΑΝΤΩΝΙΟΥ: Ο ΣΕΦΕΡΗΣ ΚΑΙ ΤΑ ΕΘΙΜΑ ΤΟΥ ΑΪ ΓΙΑΝΝΗ ΤΟΥ ΚΛΗΔΟΝΑ (24 Ιουνίου)


Θεσσαλονίκη: Eπίσκεψη Πέτσα για την επιτάχυνση των εμβολιασμών | Cityportal.gr\nΘεσσαλονίκη: Eπίσκεψη Πέτσα για την επιτάχυνση των εμβολιασμών\nΠεριοχές της Στερεάς Ελλάδας, της Θεσσαλίας και την ΠΕ Θεσσαλονίκης θα επισκεφθεί αύριο, Τρίτη 13 Ιουλίου και την Τετάρτη 14 Ιουλίου ο αναπληρωτής υπουργός Εσωτερικών Στέλιος Πέτσας. Ο αν.υπουργός θα έχει σειρά επαφών με δημάρχους και άλλα αυτοδιοικητικά στελέχη, με τους οποίους θα συζητήσει τρόπους για την επιτάχυνση των εμβολιασμών και την επίτευξη των στόχων του εμβολιαστικού προγράμματος.\nΣτη συνέχεα θα έχει συναντήσεις στην Μακρακώμη με τους δημάρχους Μακρακώμης και Αμφίκλειας και στο Κικελέρ με τον δήμαρχο Κιλελέρ και πρόεδρο ΠΕΔ και τον δήμαρχο Ελασσόνας.


Οι διαταραχές ύπνου είναι κοινές σε μεγαλύτερη ηλικία και προηγούμενες μελέτες έχουν δείξει συσχέτιση ανάμεσα στον υπερβολικό ή στο πολύ λίγο ύπνο και αύξηση κινδύνου γνωστικής παρακμής. Ωστόσο, ο ιδανικός χρόνος ύπνου δεν έχει περιγραφεί καλά, σύμφωνα με τους συγγραφείς της μελέτης.\nΣτη μελέτη, που δημοσιεύτηκε στο Nature Aging, η ομάδα επιστημόνων από την Κίνα και το Ηνωμένο Βασίλειο αναθεώρησε δεδομένα από την Biobank του Η.Β.. Μία εθνική βάση δεδομένων για άτομα στο Ηνωμένο Βασίλειο, που περιλαμβάνει γνωστικές εκτιμήσεις, ερωτηματολόγια πνευματικής υγείας και δεδομένα εικόνων εγκεφάλου, καθώς και γενετικές πληροφορίες.\nΟι ερευνητές εξέτασαν επίσης δεδομένα απεικόνισης εγκεφάλου και γενετικά δεδομένα από 39.692 συμμετέχοντες το 2014 για να εξετάσουν τις σχέσεις μεταξύ της διάρκειας του ύπνου και της δομής του εγκεφάλου και μεταξύ της διάρκειας του ύπνου και του γενετικού κινδύνου. Επιπλέον, 156.884 συμμετέχοντες συμπλήρωσαν ένα διαδικτυακό ερωτηματολόγιο ψυχικής υγείας παρακολούθησης την 2016-2017 για να αξιολογήσουν τις διαχρονικές επιπτώσεις του ύπνου στην ψυχική υγεία.\nΣυγκεκριμένες γνωστικές λειτουργίες, συμπεριλαμβανομένης της αντιστοίχισης ζευγαριών, της δημιουργίας μονοπατιών, της μελλοντικής μνήμης και του χρόνου αντίδρασης, επηρεάστηκαν σημαντικά με πάρα πολύ ή πολύ λίγο ύπνο, ανέφεραν οι ερευνητές. «Αυτό κατέδειξε τη θετική συσχέτιση τόσο της ανεπαρκούς όσο και της υπερβολικής διάρκειας ύπνου με την κατώτερη απόδοση στις γνωστικές εργασίες».\nΌταν οι ερευνητές ανέλυσαν τη συσχέτιση μεταξύ της διάρκειας του ύπνου και της ψυχικής υγείας, η διάρκεια του ύπνου έδειξε επίσης μια συσχέτιση σχήματος U με συμπτώματα άγχους, κατάθλιψης, ψυχικής δυσφορίας, μανίας και αυτοτραυματισμού, ενώ η ευημερία έδειξε ένα ανεστραμμένο σχήμα U. Όλες οι συσχετίσεις μεταξύ της διάρκειας του ύπνου και της ψυχικής υγείας ήταν στατιστικά σημαντικές μετά τον έλεγχο για συγκεχυμένες μεταβλητές (P .001).\n«Αυτή η μελέτη είναι σημαντική επειδή έδειξε ότι τόσο ο ανεπαρκής όσο και ο υπερβολικός ύπνος συσχετίστηκαν με αλλαγές στη γνωστική και ψυχική υγεία. Υποστήριξε προηγούμενες παρατηρήσεις της γνωστικής παρακμής και των διαταραχών ψυχικής υγείας που συνδέονται με διαταραγμένο ύπνο. Αλλά αυτή η μελέτη είναι μοναδική επειδή παρέχει δεδομένα που υποστηρίζουν τη βέλτιστη διάρκεια ύπνου 7 ωρών και τις κακές επιπτώσεις τόσο της ανεπαρκούς όσο και της υπερβολικής διάρκειας ύπνου» δήλωσε σε συνέντευξη ο Noel Deep, MD, γενικός παθολόγος στην ομαδική πρακτική στο Antigo, Wisc., ο οποίος δεν συμμετείχε στη μελέτη.\nΈρευνα: Τα καρκινικά κύτταρα διασπείρονται και πολλαπλασιάζονται όταν κοιμόμαστε το βράδυ\nΤα τελευταία χρόνια έχει επιτευχθεί εξαιρετική πρόοδος στη κατανόηση της παθογένεσης του καρκίνου με συνέπεια την ανάπτυξη νέων θεραπευτικών προσεγγίσεων. Τα φάρμακα αυτά στοχεύουν εκλεκτικά συγκεκριμένους μοριακούς μηχανισμούς του οργανισμού και έχουν αποδεδειγμένα αυξήσει την επιβίωση των ασθενών από τη νόσο.


Η «Φράντι», ο Ράιαν και ο Σάμι - Match.cy\nSliderΗ «Φράντι», ο Ράιαν και ο Σάμι\nΗ «Φράντι», ο Ράιαν και ο Σάμι\n26 May, 2021, 10:41 PM\nΈτοιμος για τη νέα πρόκληση στην καριέρα του είναι πλέον ο διεθνής Μαροκινός επιθετικός της ΑΕΛ, Ράιαν Μαέ. Η ομάδα της Λεμεσού ανακοίνωσε και επίσημα τη σύναψη συμφωνίας με την πρωταθλήτρια Ουγγαρίας, Φερεντσβάρος, για την παραχώρηση του 23χρονου άσου.\nΑξίζει να σημειωθεί ότι στη «Φράντι» ο Ράιαν Μαέ θα βρει τον αδερφό του, Σάμι. Ο 24χρονος κεντρικός αμυντικός είναι επίσης διεθνής με το Μαρόκο.\nΠροηγούμενο άρθροΔιαψεύδει τα περί αποχώρησης από το ποδόσφαιρο ο μάνατζερ του Μπέιλ\nΕπόμενο άρθροΡάιαν Μαε-Πρώτες δηλώσεις (βίντεο)


ΕΙΣΗΓΗΣΗ Δημάρχου Κω στο χθεσινό Δημοτικό Συμβούλιο Κω: "..άγνοια, εμπάθεια και μικροψυχία..." - Kostoday.com | Η Κως σήμερα! Ειδήσεις και νέα.\nΤρίτη, 27 Σεπτέμβριος 2016 12:15 Σχολιάστε πρώτοι! Κατερίνα Μπαλάσα Κυρίες και Κύριοι Αναρωτιέμαι πόση άγνοια, εμπάθεια και μικροψυχία μπορεί να χωρέσει στις ανακοινώσεις που εξέδωσαν παρατάξεις και δημοτικοί σύμβουλοι το τελευταίο διάστημα.\nΕίναι δυνατόν κάποιοι να μην βλέπουν την πραγματικότητα και την αλήθεια στο ζήτημα που ανέκυψε με τη Ryanair;Να θεωρούν ότι μπορούν να κάνουν αντιπολίτευση;\nΗ εταιρεία ασκούσε πιέσεις τόσο στην κυβέρνηση Σαμαρά όσο και στην κυβέρνηση Τσίπρα για να μην πληρώνει το Τέλος Εκσυγχρονισμού και Ανάπτυξης αεροδρομίων, το γνωστό σπατόσημο.Αυτό είναι το πρόβλημα της Ryanair και όχι η Κως.\nΑνακοινώσεις όμως έβγαλαν και αυτοί που είχαν υπογράψει συμφωνία με τη Ryanair και δεν την τήρησαν.Γιατί η Νέα Δημοτική Αρχή όποια συμφωνία υπογράψει θα την τιμήσει και θα την τηρήσει στο ακέραιο.Και αυτό το γνωρίζουν στη Ryanair με την οποία είχαμε επαφές, διερευνήσαμε τη δυνατότητα συνδιαφήμισης πέρυσι και τουλάχιστον από την πλευρά μας υπήρξε η διάθεση συνεργασίας.\nΗ Ryanairέφερε στην Κω 55.000 επιβάτες. Από αυτούς ένα σημαντικό μέρος χρησιμοποίησε την Κω ως transit, για να πάει στην Κάλυμνο κυρίως και στη Λέρο.Υπενθυμίζω επίσης ότι είχε προαναγγείλει ότι θα διέκοπτε τα δρομολόγια το Σεπτέμβριο αλλά δεν τα διέκοψε.Γιατί; Γιατί πολύ απλά η Κως είχε ζήτηση και κίνηση.\nΣτην Ιταλία τον Φεβρουάριο η Ryanair ανακοίνωσε ότι θα κλείσει δύο βάσεις, σε Πεσκάρα και στην πόλη Alghero στην Σαρδηνία, από τις συνολικά 15 που διαθέτει στην Ιταλία κάτι που μεταφράζεται σε 16 λιγότερες συνδέσεις και 600 θέσεις εργασίας. Προχώρησε σε αυτή την κίνηση μετά από την απόφαση της ιταλικής κυβέρνησης να αυξήσει τον φόρο αεροπορικών αναχωρήσεων ανά επιβάτη κατά 40% από 6,5 ευρώ στα 9 ευρώ, για να πληρώσει τις αποζημιώσεις όσων θα απολυθούν από την Alitalia.\nΑνάλογες πιέσεις έχει ασκήσει η εταιρεία κατά το παρελθόν και σε άλλες χώρες , απειλώντας να διακόψει τα δρομολόγια με προορισμούς όπως η Μασσαλία, η Βαλένθια, το Αλικάντε.Είναι επιχειρηματική πρακτική.\nΦτάνει να χτυπήσουν το Δήμαρχο και τη Δημοτική Αρχή.Δεν τους ενδιαφέρει ούτε η Κως ούτε ο τουρισμός ούτε οι πολίτες.\nΝαι, μας ενδιαφέρει να πετάει στην Κω όχι μόνο η Ryanair αλλά και άλλες εταιρείες και όχι μόνο χαμηλού κόστους.Θέλαμε και εξακολουθούμε να θέλουμε συνεργασία με τη Ryanair, μια συμφωνία όμως που θα εγγυάται περισσότερους επισκέπτες και όχι μόνο 55.000 εκ των οποίων ένα μεγάλο ποσοστό χρησιμοποίησε την Κω, ως transit.\nΕπιδιώκουμε επωφελείς συνεργασίες και όχι συνεργασία για τη συνεργασία.Ήδη στο πρόγραμμα δρομολογίων του 2017 της JET2 εντάχθηκε η Κως με δύο δρομολόγια την εβδομάδα από την Αγγλία.Θετική είδηση.\nΗ Κως άντεξε, πέρασε μια μεγάλη περιπέτεια με το μεταναστευτικό αλλά άντεξε.Οι απώλειες περιορίστηκαν και ο Σεπτέμβριος πηγαίνει όχι καλά αλλά πολύ καλά.\nΥπάρχουν κάποιοι που καταλογίζουν ευθύνες στη δημοτική αρχή για τους χειρισμούς της στο μεταναστευτικό.Είναι αυτοί που είχαν τη διοίκηση του Δήμου την προηγούμενη τετραετία και ο αριστερός, εντός εισαγωγικών, ψάλτης στο δημοτικό συμβούλιο που πρέπει επιτέλους να διακρίνει τη διαφορά ανάμεσα στο ρόλο του κομματικού εκπροσώπου και του δημοτικού συμβούλου.\nΟ Δήμος Λέσβου και ο Δήμος Χίου διαχειρίστηκαν το μεταναστευτικό, εντελώς διαφορετικά από ότι το διαχειριστήκαμε εμείς.Ποια ήταν τα αποτελέσματα ξέρετε;Διαλύθηκε ο τουρισμός τους.\nΘέλετε να ξέρετε τι θα είχε γίνει αν είχαμε ακολουθήσει μια άλλη τακτική στο μεταναστευτικό και δεν υπερασπιζόμαστε την τον τουρισμό και το νησί μας;Όλη η Κως θα είχε γίνει Μόρια.\nΘα είχε φέτος πτώση 60% που σημαίνει 700.000 επισκέπτες λιγότεροι και το 2017 θα ήταν ολοκληρωτική η καταστροφή.Αυτό θα συνέβαινε αν οι πολίτες δεν είχαν στείλει στα έδρανα της αντιπολίτευσης και στο περιθώριο όλους αυτούς που παριστάνουν τους τιμητές.\nΔεν έχουμε να αποδείξουμε τίποτα σε κανέναν.Δίνουμε λόγο μόνο στους πολίτες.\nΚαι είμαστε δίπλα στους πολίτες όταν έδιναν τον αγώνα τους για να μην δημιουργηθεί το hotspot, είμαστε δίπλα στους πολίτες που έτρωγαν ξύλο και χημικά από τα ΜΑΤ.Άλλοι ήταν αυτοί που κρύβονταν, άλλοι ήταν οι κουκουλοφόροι και οι απόντες.\nΗ Κως θα προχωρήσει μπροστά.Το νησί μας πρέπει να το κρατάμε ψηλά.\nΤο ότι αντέξαμε σε αυτή τη μεγάλη περιπέτεια με το μεταναστευτικό δεν λέει τίποτα.Θα κάνουμε το ταμείο μας στο τέλος της σαιζόν, σε 40 περίπου μέρες, αλλά εμείς ήδη είμαστε στην επόμενη σαιζόν.Εκεί που πρέπει να είμαστε ακόμα πιο δυνατοί και ανταγωνιστικοί.\nΤης καμπάνιας προώθησης και προβολής του νησιού ως τουριστικού προορισμού.Της ανταγωνιστικότητας της Κω αλλά και της εξωστρέφειας των επιχειρήσεων της.Της εικόνας του νησιού αλλά και των νέων στοιχείων που προσθέτουμε και λειτουργούν θετικά για τον επισκέπτη μας.\nΚαι γίνονται διαρκείς προσπάθειες , και θα συνεχίσουν να γίνονται.Η δωρεάν μετακίνηση των επισκεπτών με τα λεωφορεία της δημοτικής συγκοινωνίας και οι ‘’Λευκές Νύχτες’’ εφαρμόστηκαν πιλοτικά και τα μηνύματα από την αποδοχή τους είναι θετικά.Θα συνεχιστούν και την επόμενη χρονιά με μεγαλύτερη ένταση και καλύτερη οργάνωση.\nΕτοιμάζουμε ήδη εφαρμογή για το έξυπνο parking, μέσω κινητού τηλεφώνου στην πόλη της Κω.Θέλουμε να δημιουργήσουμε εμβόλιμα μέσα στην τουριστική περίοδο, events και νέους θεσμούς πολιτισμού και αθλητισμού, για να ενισχύσουμε ακόμα περισσότερο την εικόνα της Κω, ως τουριστικού προορισμού.\nΚάποιοι συμπεριφέρονται σαν να μην έχουν γίνει εκλογές, σαν να μην αποφάσισαν οι πολίτες μπροστά σε συγκεκριμένες πολιτικές προτάσεις.Η δική μας προγραμματική πρόταση, που διατυπώθηκε ξεκάθαρα, ήταν η δημιουργία ενός νέου οργανισμού. Γιατί ο Ενιαίος Φορέας Τουρισμού ήταν ένα παρωχημένο όργανο, χρεοκοπημένο ηθικά, πολιτικά και οικονομικά.Δεν τελείωσε, τον τελείωσαν με την ψήφο τους οι πολίτες.\nΟ Οργανισμός Τουριστικής Ανάπτυξης θα έχει διανησιωτικό χαρακτήρα προκειμένου να ξεπεραστούν οι προβλέψεις του Καλλικράτη.Βλέπετε η Πολιτεία θυσιάζει εύκολα ένα τουριστικό προορισμό όπως η Κως, της φορτώνει ένα hotspot αλλά δεν δίνει τη δυνατότητα στην αυτοδιοίκηση να μπορεί να χρηματοδοτήσει δομές τουριστικής προβολής και προώθησης.\nΟ Οργανισμός Τουριστικής Ανάπτυξης είναι το σύγχρονο εργαλείο που χρειαζόμαστε.Θα διαθέτει την τεχνογνωσία , την ευελιξία, τη δυνατότητα αλλά και επαρκείς πόρους για να ασκήσει μια ολοκληρωμένη πολιτική τουριστικής προβολής και ανάπτυξης.Η συμμετοχή όλων στον Οργανισμό θα είναι ισότιμη.Ο Δήμος, οι φορείς ,τα σωματεία και οι συλλογικότητες που θα δημιουργηθούν θα έχουν ισότιμη συμμετοχή.Οι αποφάσεις θα λαμβάνονται με την αρχή της πλειοψηφίας.Την πολιτική τουριστικής προβολής και ανάπτυξης της Κω , θα την διαμορφώνουμε και θα την αποφασίζουμε όλοι μαζί.Σε αυτό το νέο σχήμα ο Δήμος θα συνεισφέρει με 200.000 ευρώ το χρόνο, με τα σημερινά δεδομένα.Όλοι γνωρίζουν ποιος είναι ο προϋπολογισμός και οι δυνατότητες του Δήμου.Είναι σαφές ότι η ισότιμη συμμετοχή προϋποθέτει και τη συνεισφορά φορέων και άλλων συλλογικοτήτων προκειμένου κάθε χρόνο να έχουμε ένα επαρκές προϋπολογισμό για μια δυναμική καμπάνια προβολής και επικοινωνίας.Όλα αυτά θα συζητηθούν αναλυτικά σε λίγες μέρες.\nΣτο νέο οργανισμό μπορούν να συμμετέχουν όλοι οι φορείς, επιβάλλεται να συμμετέχει και η Fraport που σε λίγες μέρες αναλαμβάνει και επισήμως τη διαχείριση του αεροδρομίου της Κω. Έχουμε ήδη κάνει τις πρώτες συζητήσεις.Στο νέο οργανισμό επιβάλλεται να συμμετέχουν οι ιδιοκτήτες μεγάλων ξενοδοχειακών μονάδων.Ο νέος οργανισμός θα διοικείται από το διοικητικό συμβούλιο. Ο Δήμος Κω δεν σκοπεύει να λειτουργήσει πατερναλιστικά στο όλο εγχείρημα.\nΔεν θα έχει την πλειοψηφία, δεν θα επιδιώξει να καπελώσει το νέο Οργανισμό.Το Νέο Οργανισμό τον θέλουμε Ανεξάρτητο και Δυνατό.\nΝα εκφράζει και να υπηρετεί όλη την Κω, χωρίς αποκλεισμούς.Να διαμορφώνει δράσεις τουριστικής προβολής όχι μόνο για τα ξενοδοχεία αλλά και για τα μαγαζιά και για όλους τους επιχειρηματίες που δραστηριοποιούνται στον τομέα του τουρισμού.\nΜέσα στην επόμενη εβδομάδα, πιθανότατα την προσεχή Δευτέρα , θα καλέσω σε αυτή την αίθουσα για μια πρώτη συνάντηση τους εκπροσώπους των φορέων αλλά και επιχειρηματίες και επαγγελματίες.Εκεί θα θέσω το πλαίσιο λειτουργίας αλλά και τη φιλοσοφία του Νέου Οργανισμού Τουριστικής Ανάπτυξης.\nΌλοι μαζί θα συμπληρώσουμε, θα διαμορφώσουμε και θα ενισχύσουμε αυτό το πλαίσιο.Όλοι μαζί θα αξιοποιήσουμε τις μεγάλες δυνατότητες που θα έχει.Όλοι μαζί θα συνεισφέρουμε τους αναγκαίους πόρους για την υλοποίηση δράσεων τουριστικής προβολής και ανάπτυξης.\nΕίναι ένα πρωτόγνωρο και πρωτοποριακό γεγονός για την Κω.Οι ίδιοι οι επιχειρηματίες και οι επαγγελματίες του τουρισμού, όλοι μαζί, θα διαμορφώνουν και θα διαμορφώνουμε τις δράσεις τουριστικής προβολής και προώθησης του νησιού.\nΤο μήνυμα αυτό είναι:Μην περιμένετε από κανέναν να μας λύσει τα προβλήματα.Μην περιμένετε από κανέναν να αναλάβει το βάρος και την ευθύνη της τουριστικής προβολής του νησιού μας.\nΕίδατε όλοι με πόση ευκολία επιχείρησαν κάποιοι να θυσιάσουν την Κω, προσπερνώντας ότι πρόκειται για τον τρίτο κορυφαίο τουριστικό προορισμό της χώρας.Το νησί μας στηρίζεται σε εμάς τους ίδιους.Εμείς είμαστε αυτοί που πρέπει να ενώσουμε τις δυνάμεις μας για να κρατήσουμε ψηλά την Κω και τον τουρισμό μας.Ο νέος Οργανισμός Τουριστικής Ανάπτυξης είναι ο καταλύτης σε αυτή την προσπάθεια.\nΕγώ δεν προσωποποίησα δικαστικές διώξεις, έθεσα ζήτημα νομιμότητας.Για να παραπέμψει η Δικαιοσύνη την υπόθεση στο ακροατήριο, σημαίνει ότι υπήρχε πρόβλημα νομιμότητας. Και πως άλλωστε θα μπορούσε να μην υπάρχει;\nΜεταξύ αυτών που ψήφισαν την παραχώρηση ακινήτων του Δήμου χωρίς αντίτιμο υπήρχαν καλοπροαίρετοι άνθρωποι, χωρίς δόλο.Υπήρχαν άνθρωποι που αναγνώρισαν εκ των υστέρων ότι ήταν μια λανθασμένη και παράνομη πράξη που ζημίωσε το Δήμο.Υπάρχουν άνθρωποι που έχουν μετανιώσει, που παραπλανήθηκαν από το συγκεκριμένο κέντρο που καθοδηγούσε όλη αυτή τη μεθόδευση που έβλαψε το Δήμο και το δημόσιο συμφέρον.\nΓνωρίζω ότι θα ήταν άδικο να καταλογιστούν οι απώλειες εσόδων για το Δήμο σε όλους αυτούς.Εύχομαι και ελπίζω η απόφαση της Δικαιοσύνης να είναι δίκαιη, ο καταλογισμός να αφορά τους πραγματικά υπεύθυνους, αυτούς που ζημίωσαν συνειδητά το Δήμο και το δημόσιο συμφέρον.Αυτούς που κέρδισαν χρήματα εις βάρος του δημοσίου συμφέροντος.Τίποτα λιγότερο και τίποτα περισσότερο.\nΕισήγηση, Δήμαρχος Κω, Κως, Κυρίτσης Γιώργος, Προσθήκη σχολίου H Kostoday.com δημοσιεύει άμεσα κάθε σχόλιο, καθώς θεωρούμε ότι ο κάθε αναγνώστης έχει το δικαίωμα να εκφράζει ελεύθερα τις απόψεις του, χωρίς να σημαίνει ότι αυτές εκφράζουν την ηλεκτρονική μας εφημερίδα. Σχόλια υβριστικά ή συκοφαντικά θα διαγράφονται αυτόματα χωρίς προειδοποίηση. Παρακαλούμε πολύ προσπαθήστε οι συζητήσεις να γίνονται σε ευπρεπή πλαίσια. Βεβαιωθείτε ότι εισάγετε τις (*) απαιτούμενες πληροφορίες, όπου ενδείκνυται. Ο κώδικας HTML δεν επιτρέπεται. Μήνυμα *


«Cruise: A Floating Archive»: Έκθεση του ανέκδοτου αρχείου του Βασίλη Κοφινά - Monopoli.gr\n| Φωτογραφίες: Βασίλης Κοφινάς\nTο Hellenic American College / Hellenic American University σε συνεργασία με την Ελληνοαμερικανική Ένωση παρουσιάζουν την έκθεση του ανέκδοτου αρχείου του Βασίλη Κοφινά με τίτλο «Cruise: Α floating archive» («Κρουαζιέρα: Αρχείο εν πλω»). Η έκθεση εγκαινιάζεται την Δευτέρα 16 Σεπτεμβρίου 2019, στις 19:30, στην Γκαλερί Χατζηκυριάκος-Γκίκας της Ελληνοαμερικανικής Ένωσης και θα διαρκέσει μέχρι και τις 2 Οκτωβρίου 2019.\nΛίγα λόγια για τον Βασίλη Κοφινά\nΤο αρχείο με τις φωτογραφίες και τα σκίτσα του Κοφινά βρέθηκε μισοκατεστραμμένο λίγα χρόνια μετά τον θάνατό του. Η έκθεση αναδεικνύει το άγνωστο αυτό υλικό και ως ιστορικό περιεχόμενο καθώς και ως «αρχειακή ανασκαφή».\nΤο πρωτογενές αρχειακό υλικό συνθέτει ένα αφήγημα-πλαίσιο ενώ ταυτόχρονα, παρουσιάζεται μία προσομοιωτική εγκατάσταση των συνθηκών εύρεσής του μέσω της οποίας τίθενται ερωτήματα για την ατομική και συλλογική μνήμη, την ιστορική και αρχειακή συνείδηση.\nΗ έκθεση, σε επιμέλεια της ομάδας hιστορισταί, πραγματοποιείται με την υποστήριξη της Cheapart.\nΠοιοί είναι οι hιστορισταί:\nΠαράλληλα με την έκθεση θα πραγματοποιηθεί, την Τετάρτη 25 Σεπτεμβρίου 2019 στις 19:30, η εκδήλωση «Ντοκουμέντο, Κειμήλιο, Αρχείο». Πρόκειται για μια συζήτηση για την αρχειακή πραγματικότητα στην Ελλάδα, με τη συμμετοχή εκπροσώπων σχετικών φορέων.\nTAGS: Cruise: Α floating archivefreefree cityhιστορισταίΒασίλης ΚοφινάςΓκαλερί Χατζηκυριάκος-Γκίκαςείσοδος ελεύθερηεκδηλώσεις με ελεύθερη είσοδοέκθεσηέκθεση σκίτσωνέκθεση φωτογραφίαςΕλληνοαμερικανική Ένωση\nΚαλλιτέχνης: Βασίλης Κοφινάς\nΧώρος: Γκαλερί Χατζηκυριάκος-Γκίκας, Ελληνοαμερικάνικη Ένωση, Μασσαλίας 22, Αθήνα.\nΔιάρκεια Έκθεσης: Από Δευτέρα 16 Σεπτεμβρίου 2019 έως Τετάρτη 2 Οκτωβρίου 2019\nΠληροφορίες Χώρου: Hellenic American Union: Division of Cultural Affairs, Μασσαλίας 22, Αθήνα. Τηλέφωνο: 2103680052, 2103680047. Email: [email protected]


Διαμαρτυρία Δήμου Λέρου για τις αλλεπάλληλες διακοπές ρεύματος - Δημοκρατική της Ρόδου\nΔιαμαρτυρία Δήμου Λέρου για τις αλλεπάλληλες διακοπές ρεύματος\n9 Φεβρουαρίου 2017 9:30 πμ | Δήμητρα-Μαρίλια Φούρλα\nΑπό το Δήμο Λέρου εκδόθηκε το παρακάτω δελτίο τύπου -διαμαρτυρία -ενημέρωση για τις αλλεπάλληλες διακοπές ρεύματος.\nΤα τελευταία 24ωρα καταγράφηκε μέσω τηλεφωνικών οχλήσεων στον Δήμο Λέρου η έντονη και απολύτως δικαιολογημένη ανησυχία και εκνευρισμός των πολιτών για τις αλλεπάλληλες διακοπές ρεύματος, καθώς και η αγωνία τους σχετικά με την πιθανότητα ή/και την πρόκληση σοβαρής βλάβης ή ζημιάς σε ηλεκτρικές και ηλεκτρονικές συσκευές.\nΜόλις προ λίγων ημερών, οι δήμαρχοι των δύο νησιών (Λέρου – Λειψών) Μιχάλης Κόλιας και Φώτης Μάγγος είχαν συνάντηση με τον υπουργό ενέργειας κο Σταθάκη καθώς και με τον Πρόεδρο του ΔΕΔΔΗΕ κο Χατζηαργυρίου με θέμα τις πολύωρες και συχνές διακοπές ρεύματος στην περιοχή μας που έχουν σαν αποτέλεσμα να διαταράσσεται η κοινωνική και οικονομική ζωή το τόπου μας και να κινδυνεύουν ανθρώπινες ζωές των ευπαθών ηλικιακών ομάδων εξαιτίας της διακοπής παροχής ενέργειας.\nΓια το λόγο αυτό επαναλαμβάνουμε στους πολίτες ότι ο Δήμος Λέρου δια του νομικού συμβούλου του έχει υποβάλλει τρεις (3) μηνυτήριες αναφορές για το θέμα (επισυνάπτονται 2), οι οποίες δεν έχουν ακόμη εκδικαστεί, ενώ πολύ σύντομα θα συνεδριάσει το Δημοτικό Συμβούλιο με μοναδικό θέμα τις αλλεπάλληλες διακοπές ρεύματος που παρατηρούνται στο νησί μας και τις περαιτέρω ενέργειες στις οποίες θα προβεί ο Δήμος.


Θέμα: After τρυγος Κυρ Οκτ 07, 2012 6:14 pm\nΛοιπόν….. Τέλη Σεπτέμβριου έκανα τρύγο στα λίγα μελίσσια μου . Πήρα 10 πλαίσια μέλι , μετά το τρύγο τα επέστρεψα σε ένα μελίσσι από παραφυάδα 5-6 πλαισίων πληθυσμού με το σκεπτικό να δυναμώσει ακόμα περισσότερο . Μετά από 3 εβδομάδες περίπου σκέφτηκα να βγάλω τα πλαίσια , και τον όροφο . Όταν λοιπόν άνοιξα τον όροφο , είδα όλα τα πλαίσια να έχουν επάνω μέλισσες , ( όχι όλο καλυμμένο, ούτε γόνο ) και τα πλαίσια συνεχίζουν να έχουν μέλι ….. Η δεν το έγλυψαν η αποθηκεύουν μέλι . Από ότι βλέπω και τα αλλά μελίσσια δουλεύουν και αποθηκεύουν μέλια . Τώρα δεν ξέρω τι να κάνω , Αν βγάλω αυτά τα πλαίσια που όλα έχουν λίγο μέλι τι να τα κάνω ; Να τα βάλω σε καταψύκτη ; Δεν είναι σφραγισμένο το μέλι που έχουν μέσα . Να τα αφήσω εκεί που είναι ; Να τα μοιράσω στα 4 μελίσσια που έχω; Να πάω για ψάρεμα και να μην αγχώνομαι;\nΘέμα: Απ: After τρυγος Τρι Οκτ 09, 2012 4:49 pm\nΕπαναλαμβάνω , τι να κάνω με τα πλαίσια που θα βγάλω από τα μελίσσια αν έχουν μέλι μέσα ; Μπορούν με κάποιο τρόπο να αποθηκευτούν η θα χαλάσει το μέλι ;\nΘέμα: Απ: After τρυγος Τρι Οκτ 09, 2012 6:52 pm\nΑν τα αφήσεις έξω το μέλι θα χαλάσει.\n'Εχεις επιλογές, την καλύτερη να τα μοιράσεις/αφήσεις μέσα στις κυψέλες.\nΔεύτερη επιλογή, ψυγείο. Και όταν χρειαστούν να μπουν στις κυψέλες σαν τροφοδοσία.\nΜην αγχώνεσαι όπως και νάναι. Ακόμα μαζεύουν μέλια και γύρες.\nΗ φυσική ροή των πραγμάτων είναι να φτάσουν στον καλύτερο δυνατό πληθυσμό για να πάει σε ξεχειμώνιασμα.\nΘέμα: Απ: After τρυγος Τρι Οκτ 09, 2012 11:00 pm\nΜοιραζεις τα μελια στα μελισσια σου και πας για ψαρεμα\nΘέμα: Απ: After τρυγος Τετ Οκτ 10, 2012 2:48 pm\nΑυτο το σκεφτηκα και γω , το θεμα ειναι ομως οτι εχω 4 μελισσια , τα 2 δυοροφα , και ειναι γεματα κατω με πλαισια . Μηπως να τα εβαζα καταψυκτη και οταν αργοτερα χρειαστουν τροφοδοσια τοτε να τους τα δωσω ;\nΘέμα: Απ: After τρυγος Τετ Οκτ 10, 2012 3:51 pm\nεγώ το κάνω αυτό.\nέχω φυλαγμένα στο ψυγείο μέσα σε πλαστικές σακούλες λίγα πλαίσια μισογεμάτα για ώρα ανάγκης.\nΘέμα: After τρυγος Τετ Οκτ 10, 2012 4:09 pm\nΠου μπορούμε να φυλάξουμε τις κυρήθρες με το μέλι στον καταψύκτη ή στην συντήρηση?\nΘέμα: Απ: After τρυγος Τετ Οκτ 10, 2012 8:55 pm\nσυντήρηση τα βαζω εγω\nΘέμα: Απ: After τρυγος Πεμ Οκτ 11, 2012 8:37 pm\nΚαλησπέρα στην μελένια παρέα ....\nφίλε ethnic69 σίγουρα τα έγλυψαν μετά τον τρύγο άρα αποθηκεύουν .....\nγιατί βιάζεσαι τόσο ο καιρός κρατάει ακόμη καλά άσε τα μελισσάκια σου\nνα δουλέψουν υπάρχουν ακόμη τόσα φυτά για να σου μαζέψουν μελάκια\n(ειδικά άμα έχεις σουσούρα (ρεϊκι) στην περιοχή σου αλλά και κουμαριά,ακονιζά (σκοτζάρι) αρκουδόβατο .....\nκαι που ξέρεις ίσως πάρεις ακόμη έναν τρύγο τέλος Οκτωβρίου .....\nΘέμα: After τρυγος Παρ Οκτ 12, 2012 7:37 pm\nNINAS τις συσκευάζεις πρώτα? για πές λίγο τη διαδικασία και πόσο καιρό μπορούν να διατηρηθούν στην συντήρηση?\nΕγώ έχω μερικές τις οποίες δεν τις σφραγίζουν, δεν ξέρω για ποιο λόγο, πιθανόν να μην επαρκεί ο πληθυσμός?\nΘέμα: Απ: After τρυγος Παρ Οκτ 12, 2012 9:01 pm\nΣύμφωνα με την λογική μου, και όχι επειδή το άκουσα ή το διάβασα:\n- Αφού το ασφράγιστο μέλι ξυνίζει θέλει ψυγείο μέχρι να χρησιμοποιηθεί πάλι απο τις μέλισσες.\n- Επειδή το μέλι είναι πάνω σε κηρύθρα που πιάνει κηρόσκορο, το βάζω για 1 εβδομάδα κατάψυξη\n- Μετά το φυλάω στην συντήρηση.\nΕπειδή δεν έχω ιδιαίτερο ψυγείο για τα μελισσοκομικά και χρησιμοποιώ το ψυγείο του σπιτιού, (να και ένα καλό της λιτότητας - δεν είναι πλέον γεμάτο) τις τυλίγω καλά με διαφανές κουζίνας, για να μην πασαλίβεται το ψυγείο, και να μην παίρνει μυρουδιές το μέλι.\nΔεν νομίζω ότι υπάρχει χρονικό όριο. Μέχρι την άνοιξη, σε κάποια φάση, αντί για ζυμάρι θα πάνε τα πλαίσια με το μέλι.\nΘέμα: After τρυγος Παρ Οκτ 12, 2012 9:04 pm\nNINAS σ'ευχαριστώ πολύ για τις πληροφορίες


Σαν σήμερα 09 Ιανουαρίου: Όλες οι εορτές και τα πιο σημαντικά γεγονότα | Dogma\nΑΡΧΙΚΗ / ΕΟΡΤΟΛΟΓΙΟ / Σαν σήμερα 09 Ιανουαρίου: Όλες οι εορτές και τα πιο σημαντικά γεγονότα\nΣαν σήμερα 09 Ιανουαρίου: Όλες οι εορτές και τα πιο σημαντικά γεγονότα\nΕορτές της Ορθοδοξίας, σημαντικά ιστορικά, πολιτικά, κοινωνικά γεγονότα, γεννήσεις και θάνατοι που συνέβησαν σαν σήμερα 09 Ιανουαρίου.\nΗ Εκκλησία σήμερα τιμά τη μνήμη των Αγίων Ιερομάρτυρος Θεοκτίστου, του ομολογητού. Μαρτύρων Πολυεύκτου (†295) και Λαυρεντίου.Νεομάρτυρος Κυράννης (Κυρήνης) εκ Βυσώκας Θεσσαλονίκης. Οσίων Αντωνίνης της εν Νικομήδεια και Ευστρατίου του θαυματουργού († θ΄αι.).\nΚάποια από τα σημαντικότερα γεγονότα που συνέβησαν σαν σήμερα 09 Ιανουαρίου:\n1438 Σαν σήμερα αρχίζει στη Φεράρα της Ιταλίας η ομώνυμη σύνοδος των Εκκλησιών της Ρώμης και της Κωνσταντινούπολης, με στόχο την άρση του Σχίσματος του 1054. Στη σύνοδο, η οποία αργότερα θα μεταφερθεί στη Φλωρεντία, συμμετέχει και ο αυτοκράτορας του Βυζαντίου Ιωάννης Η’. Αν και αποφασίζεται η ένωση των δύο Εκκλησιών, η ανθενωτική μερίδα της Κωνσταντινούπολης υπερισχύει και τελικά ανατρέπει την αρχική απόφαση.\n1570 Ο τσάρος της Ρωσίας Ιβάν ο Τρομερός σκοτώνει τους κατοίκους της ανυπότακτης πόλης του Νόβγκοροντ, θεωρώντας ότι θα τον πρόδιδε. Έτσι σφάζει, ακρωτηριάζει, καίει και βασανίζει άντρες, γυναίκες και παιδιά.\n1768 Ανοίγει στο Λονδίνο το πρώτο σύγχρονο τσίρκο, από τον Φίλιπ Άστλεϊ.\n1823 Σαν σήμερα η ρωσική κυβέρνηση, με υπόμνημά της προς τις άλλες Μεγάλες Δυνάμεις, προτείνει ως λύση του ελληνικού ζητήματος τη σύσταση τριών ηγεμονιών κατά το πρότυπο της Βλαχίας και της Μολδαβίας. Οι προτεινόμενες ηγεμονίες είναι: α) Θεσσαλία και Ανατολική Στερεά Ελλάς, β) Δυτική Στερεά Ελλάς και Ήπειρος, γ) Πελοπόννησος και Κρήτη. Για τα νησιά του Αιγαίου προτείνει δημοτικούς θεσμούς και τοπική αυτοδιοίκηση. Οι τρεις ηγεμόνες θα πληρώνουν ετήσιο φόρο στην Τουρκία και θα εκπροσωπούνται από τον Πατριάρχη Κωνσταντινουπόλεως.\n1888 Ιδρύεται η οικονομική εφημερίδα Financial Times. Το πρώτο φύλλο της κυκλοφορεί με το όνομα «London Financial Guide». Θα μετονομαστεί στις 13 Φεβρουαρίου σε Financial Times.\n1900 Σαν σήμερα ιδρύεται στη Ρώμη η Λάτσιο ως αθλητικός σύλλογος δρομέων. Επιλέγουν τα γαλανόλευκα χρώματα, εμπνευσμένοι από τα χρώματα της σημαίας της Ελλάδας, πατρίδας των Ολυμπιακών Αγώνων και του αθλητισμού γενικότερα. Έμβλημα της ομάδας ο αετός, σύμβολο της Ρωμαϊκής Αυτοκρατορίας.\n1905 (με το παλιό ημερολόγιο) «Ματωμένη Κυριακή»: Η ρωσική αυτοκρατορική φρουρά, σκοτώνει πάνω από 500 εργάτες, οι οποίοι διαδηλώνουν ειρηνικά, έξω από το χειμερινό παλάτι στην Αγία Πετρούπολη. Η «Ματωμένη Κυριακή» αποτελεί την απαρχή της πρώτης ρωσικής επανάστασης.\n1945 Σαν σήμερα Β’ Παγκόσμιος Πόλεμος: Οι Ηνωμένες Πολιτείες εισβάλλουν στη νήσο Λουζόν των Φιλιππίνων.\n1979 Σαν σήμερα η ελληνική τηλεόραση αποκτά χρώμα, χάρη στο γαλλικό σύστημα SECAM, που αργότερα θα αντικατασταθεί από το γερμανικό PAL.\n2010 Σαν σήμερα εκρηκτικός μηχανισμός, τοποθετημένος σε κάδο απορριμμάτων, εκρήγνυται στις οκτώ το βράδυ κοντά στο μνημείο του Αγνώστου Στρατιώτη, μπροστά από τη Βουλή. Την ευθύνη της επίθεσης θα αναλάβει η τρομοκρατική οργάνωση «Συνωμοσία των Πυρήνων της Φωτιάς».\nTags: 9 ΙΑΝΟΥΑΡΙΟΥ, ΕΟΡΤΕΣ ΚΑΙ ΓΕΓΟΝΟΤΑ, ΕΟΡΤΕΣ ΚΑΙ ΓΕΓΟΝΟΤΑ ΙΑΝΟΥΑΡΙΟΥ, ΣΑΝ ΣΗΜΕΡΑ\nΆγιος Πορφύριος Καυσοκαλυβίτης: «Έτσι φεύγει η ανασφάλεια, η απελπισία και η κατάθλιψη»


Μεγάλος σεισμός 6,1 Ρίχτερ στην Κάρπαθο - Δεν ανησυχούν οι επιστήμονες - Ο Παλμός της Καλύμνου - Καθημερινή ενημέρωση για την Κάλυμνο και τα γύρω νησιά\nΑρχική Δωδεκάνησα Μεγάλος σεισμός 6,1 Ρίχτερ στην Κάρπαθο – Δεν ανησυχούν οι επιστήμονες\nΜεγάλος σεισμός 6,1 Ρίχτερ στην Κάρπαθο – Δεν ανησυχούν οι επιστήμονες\nΑισθητός στην Κρήτη, τη Ρόδο, την Κάρπαθο αλλά και την Αίγυπτο ήταν ο σεισμός μεγέθος 6,1 βαθμώνν της κλίμακας Ρίχτερ, που σημειώθηκε λίγα λεπτά μετά τις 8.30 το πρωί. Το επίκεντρό του ήταν 128 χιλιόμετρα νοτιοανατολικά της Καρπάθου, ενώ είχε εστιακό βάθος στα 57,8 χιλιόμετρα, σύμφωνα με την αναθεωρημένη λύση του Γεωδυναμικού Ινστιτούτου Αθηνών.\nΚαθησυχαστικός εμφανίστηκε ο καθηγητής Δυναμικής, Τεκτονικής, Εφαρμοσμένης Γεωλογίας και Διαχείρισης Φυσικών Καταστροφών και πρόεδρος του ΟΑΣΠ Ευθύμιος Λέκκας. Μιλώντας στον ΑΝΤ1, σημείωσε ότι ο σεισμός δεν είναι μέσα στο ελληνικό τόξο, όπως οι δονήσεις του Αρκαλοχωρίου και της Ζάκρου. «Είναι νότια του ελληνικού τόξου. Ουσιαστικά είναι στην αφρικανική πλάκα και όχι στην ελληνική» τόνισε. «Δεν νομίζω να υπάρχει λόγος ανησυχίας» συνέχισε, προσθέτοντας ότι ήταν σε μεγάλο βάθος και δεν υπάρχει κίνδυνος για τσουνάμι.\nΣτο ίδιο μήκος κύματος εμφανίστηκε και ο διευθυντής του Ερευνών του Γεωδυναμικού Ινστιτούτου Αθηνών Γεράσιμος Χουλιάρας, αν και εξέφρασε επιφυλάξεις για το κατά πόσο αποτελεί μεμονωμένο γεγονός. «Δεν ξέρουμε τι θα ακολουθήσει. Μετά από τέτοιους σεισμούς μπορεί να έχουμε μετασεισμούς, αλλά το βάθος είναι τεράστιο – γύρω στα 60 με 70 χιλιόμετρα. Αυτός είναι σεισμός βάθους, οπότε δεν δημιουργεί προβλήματα» σημείωσε. Συμπλήρωσε ακόμη ότι είναι πολύ μακριά από τα ρήγματα που έχουν ενεργοποιηθεί στην Κρήτη. «Αυτός ο σεισμός είναι ευεργετικός, δηλαδή είναι πάρα πολύ μακριά, δεν θα επηρεάσει κανέναν και φεύγει μια τεράστια ποσότητα ενέργειας από τη φύση, από το εσωτερικό του πλανήτη» κατέληξε.\nΗ ισχυρή σεισμική δόνηση έγινε επίσης αισθητή στο Κάιρο και σε άλλες πόλεις της Αιγύπτου, σύμφωνα με αυτόπτες μάρτυρες που επικαλείται το Ρόιτερς και καταχωρίσεις στα μέσα κοινωνικής δικτύωσης.\nΠροηγούμενο άρθροΈγιναν με επιτυχία οι Διασυλλογικοί Αγώνες με αθλητές 4 νησιών στο Δημοτικό Γυμναστήριο Καλύμνου (VIDEO & photos)\nΕπόμενο άρθροΜετά από πέντε μήνες ο 58χρονος έχασε τη μάχη με τον κορωνοϊό στην εντατική του Νοσοκομείου Σάμου


Paraktios.gr » Δ.Τ. Λαυρεωτικής. “Περιοδεία του αρχηγού της αξιωματικής αντιπολίτευσης κ. Μητσοτάκη στο Δήμο μας”\nparaktios 2 Οκτώβριος 2016\nΔ.Τ. Λαυρεωτικής. “Περιοδεία του αρχηγού της αξιωματικής αντιπολίτευσης κ. Μητσοτάκη στο Δήμο μας”\nΠεριοδεία στο Δήμο Λαυρεωτικής πραγματοποίησε σήμερα (Παρασκευή ) ο αρχηγός της αξιωματικής αντιπολίτευσης και Πρόεδρος της Νέας Δημοκρατίας, κ. Κυριάκος Μητσοτάκης, συνοδευόμενος από τους βουλευτές της Περιφέρειας Αττικής κ. Μαρτίνου Γεωργία, Βλάχο Γιώργο, Βορίδη Μάκη και Μπούρα Αθανάσιο.\nΠρώτος σταθμός της περιοδείας του το Δημαρχείο, όπου πραγματοποιήθηκε συνάντηση με το Δήμαρχο Λαυρεωτικής, Δημήτρη Λουκά, παρουσία κοινού, στη διάρκεια της οποίας συζητήθηκαν τόσο τα μείζονα ζητήματα που απασχολούν την τοπική κοινωνία, όσο όμως και οι μεγάλες δυνατότητες ανάπτυξης της ευρύτερης περιοχής της Δήμου μας.\nΟ κ. Μητσοτάκης επισκέφτηκε τον Οργανισμό Λιμένος Λαυρίου όπου συναντήθηκε με τον πρόεδρό του κ. Εμμανουήλ Μαραγκουδάκη και ενημερώθηκε για την ανάγκη να συνδεθεί το λιμάνι με την Αττική οδό και τον προαστιακό.\nΣτη συνέχεια ο κ. Μητσοτάκης επισκέφτηκε το σταθμό επιβίβασης και ελέγχου επιβατών στο λιμάνι του Λαυρίου, ενώ η περιοδεία έκλεισε με την\nεπίσκεψή του στο Βιομηχανικό Πάρκο (ΒΙΟΠΑ) Κερατέας, όπου συναντήθηκε με το Διοικητικό Συμβούλιο, το οποίο τον ενημέρωσε για θέματα που απασχολούν τους επιχειρηματίες που δραστηριοποιούνται εντός του.\nΣτις δηλώσεις του ο κ. Μητσοτάκης υπογράμμισε την μεγάλη δυνατότητα που έχει το Λαύριο να γίνει το δεύτερο ουσιαστικό λιμάνι της Αττικής. Ένα σύνθετο λιμάνι το οποίο θα συνδυάζει κρουαζιέρα, εμπορικές χρήσεις, καθώς και χρήσεις ακτοπλοΐας και yachting.\nΟ Δήμαρχος Δημήτρης Λουκάς τόνισε ότι κρίσιμη εξέλιξη στο προσεχές χρονικό είναι η ολοκλήρωση των έργων υποδομής, καθώς και την επιτάχυνση των διαδικασιών για τον προαστιακό και την επέκταση της Αττικής οδού, έργα που θα καταστήσουν το Δήμο μας προσβάσιμο και πλήρως λειτουργικό. Τέλος, δήλωσε την ικανοποίησή του για την επιλογή του Δήμου Λαυρεωτικής ως πρώτου σταθμού στην περιοδεία του κ. Μητσοτάκη.


Πολιτική απορρήτου - Kabuto helmets - Κράνη μηχανής KABUTO\nΚΑΛΩΣ ΗΡΘΑΤΕ ΣΤΟ E-SHOP KABUTO HELMETS !|\nΌλες οι κατηγορίες ΠΡΟΣΦΟΡΕΣ ΚΛΕΙΣΤΑ (full-face) Aeroblade 5 RT33 FF5V KAMUI ΑΝΟΙΓΟΜΕΝA (flip-up) IBUKI STOCK-OUT (ΕΥΚΑΙΡΙΕΣ)\nRT33 – FIM Homologation\nFF5V-Racing (ΠΡΟΣΦΟΡΑ -50%+)\nAeroblade III (ΠΡΟΣΦΟΡΑ -50%+)\nKamui (ΠΡΟΣΦΟΡΑ -50%+)\nΜΟΤΟ ΠΗΓΑΣΟΣ | ΑΞΕΣΟΥΑΡ ΜΟΤΟΣΥΚΛΕΤΩΝ | ΕΠΙΣΗΜΟΣ ΑΠΟΚΛΕΙΣΤΙΚΟΣ ΔΙΑΝΟΜΕΑΣ ΕΛΛΑΔΟΣ ΤΩΝ ΙΑΠΩΝΙΚΩΝ ΚΡΑΝΩΝ OGK - KABUTO | ΠΩΛΗΣΗ ΧΟΝΔΡΙΚΗ - ΛΙΑΝΙΚΗ | ΛΕΩΦ. ΕΛ. ΒΕΝΙΖΕΛΟΥ 26, ΚΑΛΛΙΘΕΑ | ΤΗΛ. 210 4221060 | E - mail: info@motopegasus.com\nΚΡΑΝΗ KABUTO - ΔΙΑΧΕΙΡΙΣΗ2019-01-26T18:28:37+02:00\nΓια να έχετε πρόσβαση, να αλλάξετε ή να διαγράψετε τα προσωπικά σας δεδομένα, για να αναφέρετε προβλήματα σχετικά με τη λειτουργία της ιστοσελίδας ή για να κάνετε οποιοδήποτε ερώτημα επικοινωνήστε με τη motopegasus.com μέσω της ιστοσελίδας www.motopegasus.com ή μέσω e-mail στην ηλεκτρονική διεύθυνση info@motopegasus.com.


Ομάδα ενίσχυσης της αυτοεκτίμησης και προσωπικής ανάπτυξης – autognosia.gr\nΔημοσιεύθηκε την 19 Μαρτίου, 2015 6 Νοεμβρίου, 2017 από Elena Christopoulou\nΠώς σκέφτεσαι για τον εαυτό σου;\nΕάν σκέφτεσαι συχνά «Είμαι ασήμαντος», «Δεν καταφέρνω τίποτα», «Δε με αγαπάει κανείς», «Είμαι μια αποτυχία», «Είμαι ελαττωματικός»\nΕάν πιστεύεις ότι οι άλλοι θα σε απορρίψουν, όταν σε γνωρίσουν καλύτερα ή ότι θα σε βαρεθούν\nτότε πιθανότατα να έχεις χαμηλή αυτοεκτίμηση. Η χαμηλή αυτοεκτίμηση βρίσκεται συχνά στην καρδιά συναισθηματικών δυσκολιών, όπως στην κατάθλιψη, στην ενοχή, στο άγχος, στο θυμό, στην υπερβολική ζήλια, στον πόνο, στο φθόνο.\nΠαρόλα αυτά μπορείς να μάθεις πώς να βελτιώσεις την εικόνα για τον εαυτό σου. Μέσα στο ασφαλές πλαίσιο της ομάδας τα μέλη έχουν τη δυνατότητα να αναγνωρίσουν πώς σκέφτονται για τον εαυτό τους και τους άλλους, πώς νιώθουν και πώς συμπεριφέρονται. Μέσα από την ανταλλαγή εμπειριών και τη χρήση τεχνικών, η ομάδα δίνει την ευκαιρία στα μέλη να συνδεθούν, να διευκολυνθούν, όπως επίσης ενθαρρύνονται να ενισχύσουν την εικόνα εαυτού τους και την αυτοεκτίμησή τους.\nΔηλώσεις συμμετοχής: μέχρι και 30 Απριλίου\nΈναρξη: 6 Μαΐου 2015\nΕτικέτες: προσωπική ανάπτυξη,Χριστοπούλου,αυτογνωσία,αυτοεκτίμηση,εικόνα εαυτού,ομάδαCategories: Ομαδική Θεραπεία\nΠροηγούμενεςΗλεκτρονικός Εκφοβισμός (Cyberbullying): Υπάρχει διέξοδος\nΕπόμενηΦόβος ή Θυμός ή αλλιώς Ναι ή Όχι;


Τουρκία: Καμία στρατιωτική δραστηριότητα δεν επιτρέπεται σε 13 ελληνικά νησιά! - Ας Μιλήσουμε Επιτέλους\n11/29/2020 11:28:00 π.μ.\nΈτσι προχωρά στην αποκλιμάκωση η Τουρκία...\nΗ πικρή αλήθεια είναι ότι "βρίσκουν και τα κάνουν"\nLabels Αιγαίο, Ελλάδα, Ελληνοτουρκικά, Μεσόγειος, πολιτική, Ροή, Τουρκία


Προτού περάσουμε στις πέντε περιπτώσεις, πρέπει να αναφέρουμε πως οι ομάδες της λίγκας έδωσαν 18 με 19 παιχνίδια η κάθε μια, μέχρι να φτάσουμε στην διακοπή. Επομένως αναφερόμαστε σε ένα μέρος της σεζόν κι όχι σε ολόκληρη, αφού απέμεναν ακόμη κάποιες αγωνιστικές της RS συν φυσικά την καθιερωμένη φάση των playoffs. Αυτό σημαίνει πως το δείγμα των παικτών είναι σαφώς μικρότερο, συγκριτικά με μια σεζόν η οποία θα κυλούσε υπό φυσιολογικές συνθήκες.\nΑιζάια Χικς (PF/C, 1994)\nΟ άλλοτε παίκτης των New York Knicks στελέχωσε τη front line της Άβτοντορ, έχοντας να επιδείξει ουκ ολίγες γεμάτες εμφανίσεις μέχρι πρότινος. Πρόκειται για έναν σύγχρονο ψηλό - πρωταθλητή του NCAA το 2017 με το North Carolina - στα 203 εκατοστά. Σε 14 παιχνίδια της VTB, κατέγραψε 12.9 πόντους (53% διπ, 31% τριπ, 77% βολές) συν 6.7 ριμπάουντ, 1.5 ασίστ και 2 μπλοκ ανά κάτι περισσότερο από 28 λεπτά στο παρκέ.\nΟ Χικς είναι αρκετά γρήγορος και κινητικός, όπως φαίνεται δια γυμνού οφθαλμού κι από το βίντεο, καλός αμυντικός και μπλοκέρ και γενικώς είναι μια μονάδα που δείχνει να κατανοεί γρήγορα τον ευρωπαϊκό τρόπο παιχνιδιού. Υπήρξαν φορές όπου διακρίθηκε και επιθετικά με επιδόσεις που προσέγγισαν ή ξεπέρασαν τους 20 πόντους. Το inside παιχνίδι του παίρνει ήδη καλό βαθμό, ενώ δε θα φοβηθεί και τις προσπάθειες από απόσταση (2.8 εκτελεσμένα τρίποντα ανά ματς) κι όπως είδαμε το τρίποντο είναι ένα στοιχείο, το οποίο εάν δουλέψει κι άλλο κι ανεβάσει τα ποσοστά επιτυχίας του, μπορεί να αποτελέσει το εισιτήριο του για ένα ανώτερο σκαλοπάτι/καλύτερο συμβόλαιο στην γηραιά ήπειρο.\nΣε γενικές γραμμές θα λέγαμε πως η παρουσία του 25χρονου φόργουορντ στο Σαράτοφ ήταν θετικότατη για rookie season, με περιθώρια εξέλιξης να υπάρχουν στο ορίζοντια. Ο Χικς ξεπέρασε τα όρια του ρολίστα κι αναδείχθηκε μέσα από έναν πιο πρωταγωνιστικό ρόλο. Δυστυχώς δεν τον είδαμε κόντρα στην κατά τεκμήριο ισχυρότερη ομάδα της λίγκας, την ΤΣΣΚΑ Μόσχας, όμως αυτό το γεγονός δεν αναιρεί την αξιοπρόσεκτη σεζόν του.\nΜαξίμ Σαλάς (κεντρική photo, PF/C, 1996)\nΟ προσεχώς 24χρονος ψηλός της Τσμόκι-Μινσκ θα μπορούσε να διεκδικήσει το βραβείο του "Most Improved Player", εφόσον κάτι τέτοιο υπήρχε στην VTB, καθώς μετέτρεψε τους 4.2 περσινούς πόντους του σε 12.9 και τα 2.1 ριμπάουντ αντίστοιχα σε 6.3. Ταυτόχρονα, φέτος λειτουργεί κι ως πασέρ από τις θέσεις κοντά στην ρακέτα με 1.8 ασίστ στα 29 λεπτά που αγωνιζόταν, συμπληρώνοντας το πλήρως ανανεωμένο stat line του με σχεδόν 1 κλέψιμο ανά ματς. Ο Λευκορώσος φόργουορντ είχε τραβήξει την προσοχή του κοινού στα τέλη Δεκέμβρη, όταν είχε κάνει μια πολύ γεμάτη εμφάνιση (18π, 7ρ, 2α) κόντρα στην ΤΣΣΚΑ Μόσχας. Έκτοτε, αποδείχθηκε πως μόνο πυροτέχνημα δεν ήταν, καθώς με συνέπεια και σταθερότητα έκανε κι άλλα εξίσου καλά παιχνίδια μέσα στο 2020.\nΜπορεί η Τσμόκι-Μινσκ να είναι η πιο αδύναμη ομάδα του πρωταθλήματος, αυτό όμως δεν έχει επηρεάσει σε ατομικό επίπεδο, αγωνιστικά ή πνευματικά, τον Σαλάς. Παίζει με ενθουσιασμό, βγάζει ένταση και βρίσκεται στην πρώτη 10αδα των ριμπάουντερ. Είναι καλός finisher κι η αποτελεσματικότητα του εντός ζωγραφιστού είναι αξιοσημείωτη με 47/68 δίποντα (69%), όπως βλέπουμε στο παρακάτω γράφημα από το site της VTB.\nΟμολογουμένως διένυσε σεζόν ικανή να του δώσει μεταγραφή. Είναι μια περίπτωση παίκτη που θα μπορούσε να βρεθεί θεωρητικά ακόμη και στο ρόστερ της ΤΣΣΚΑ ως συμπληρωματικός, με μικρό ρόλο τύπου Σουχόφτσοφ, Κορόμπκοφ ή Λαζάρεφ των προηγούμενων ετών. Όμως το να περιοριστεί τώρα που βρίσκεται σε παραγωγική φάση θα κρατούσε πίσω την ανάπτυξη του, επομένως το βήμα που θα ακολουθήσει για τον ίδιο θα πρέπει να είναι προσεκτικό. Παραδοσιακές δυνάμεις του πρωταθλήματος όπως η Λόκο, Ούνιξ, Νίζνι και Ζενίτ, οι οποίες κάθε χρόνο σκανάρουν την εγχώρια αγορά, δεν θα μας προκαλούσε καμία έκπληξη αν επέλεγαν να ασχοληθούν μαζί του σύντομα.\nΛούντε Χάκανσον (PG/SG, 1996)\nΟ Σουηδός γκαρντ της Ζιελόνα Γκόρα, ο οποίος είχε ξεκινήσει την καριέρα του από την Μπαρτσελόνα, άφησε πέρσι την ACB προκειμένου να ανοίξει ένα νέο κεφάλαιο στην Πολωνία. Εν τέλει αυτή η αλλαγή παραστάσεων έδειξε να τον ανανεώνει αγωνιστικά, αφού στη νέα του ομάδα βρήκε από τα πρώτα κιόλας παιχνίδια κομβικό ρόλο, αναλαμβάνοντας καθοριστικές αρμοδιότητες. Ο Σκανδιναβός παίκτης λειτουργεί ως επί το πλείστον σαν σουτέρ (36% στα τρίποντα με 4.3 3FGA κατά Μ.Ο. σε 18 παιχνίδια) και δημιουργός (5.2 ασίστ για μόλις 1.4 λάθη ανά 27:21') για το σύνολο του κόουτς Ζαν Τάμπακ, όντας αποδοτικός σε δύο άκρως νευραλγικούς τομείς του παιχνιδιού.\nΕπιθετικά προσφέρει 11.5 πόντους (54% διπ, 92% βολές), ενώ μαζεύει και 2.6 ριμπάουντ. Είναι low-mistake μονάδα κι αρκετά συγκροτημένος. Δείχνει εμφανέστατα σημάδια ωρίμανσης, βαδίζοντας πια στα 24 του, και φαίνεται πως μπορεί να αναπτύξει ακόμη περισσότερο το κομμάτι του playmaking. Δεν είναι ο παίκτης που θα εντυπωσιάσει με την πρώτη ματιά, όμως έχει ουσία στο παιχνίδι του. Ακόμη και σήμερα πάντως η εικόνα του δεν μας βοηθά να ξεκαθαρίσουμε αν πρόκειται για κατ' εξοχήν άσσο ή δυάρι.\nΕπί της ουσίας, ο Χάκανσον έκανε ένα restart στην διαδρομή του το περασμένο καλοκαίρι, φεύγοντας από το οικείο ισπανικό περιβάλλον (είχε παίξει σε Εστουδιάντες, Φουενλαμπράδα, Σεβίλλη) όπου τον είχαμε συνηθίσει, για να πάει σε μια διαφορετική λίγκα, με άλλα χαρακτηριστικά κι ιδιαιτερότητες. Ήταν μια κίνηση που εμπεριείχε ρίσκο για τον ίδιο, αλλά του βγήκε σε καλό. Το πρόσημο έπειτα από αυτη του την μετακίνηση είναι θετικό και δεν αποκλείεται να απασχολήσει κάποιο ανώτερο κλαμπ το προσεχές καλοκαίρι.\nΜάλκολμ Χιλ (SG/SF, 1995)\nΊσως το πιο ενδιαφέρον πρότζεκτ της φετινής VTB. Ο 24χρονος swingman, μετά από δύο σεζόν στην Bundesliga με Βόννη και Λούντβιχσμπουργκ, μεταπήδησε το περασμένο καλοκαίρι στην Αστάνα. Στο Καζακστάν βρήκε ρόλο 34 λεπτών ανά παιχνίδι, όντας ο απόλυτος ηγέτης του συνόλου. Η βελτίωση του είναι μεγάλη και συνεχομένη, με τον νεαρό γκαρντ/φόργουορντ να διανύει breakout year. Με 20.2 πόντους που συνοδεύονται από εξαιρετικά ποσοστά (54% διπ, 39% τριπ, 84%) ήταν ο δεύτερος πιο παραγωγικός παίκτης του πρωταθλήματος, αμέσως μετά τον - ποιον άλλον; - Άλεξ Σβεντ της Χίμκι.\nΠαράλληλα, ο Χιλ, αν και κατά βάση είναι παίκτης που δραστηριοποιείται στα φτερά του παρκέ, έδινε πολλά κι ως πόιντ στην Αστάνα, με 3.6 ασίστ κατά μέσο όρο. Γενικώς έχει δουλέψει στην πάσα, ενώ τη στατιστική του κάρτα συμπληρώνουν 4 ριμπάουντ κι 1.1 κλεψίματα στις 18 εμφανίσεις που έκανε στο Καζακστάν. Ένας πολυσχιδής παίκτης, που σε συνδυασμό με την αποτελεσματικότητα που παρουσιάζει πλέον και στο μακρινό σουτ έχει δημιουργήσει ένα άκρως ελκυστικό προφίλ. Συν τοις άλλοις, το προφίλ αυτό ενισχύεται από το δυνατό frame του, δίνοντας του μπόνους στον αμυντικό τομέα.\nΟ Χιλ είναι νέος ακόμη και σίγουρα μπορεί να βελτιωθεί κι άλλο. Όσο εντυπωσιακή κι αν είναι η φετινή του παρουσία, μιλάμε ακόμη για έναν παίκτη... in the making. Κοστίζει, για την ώρα, λίγα χρήματα και πλέον έχει συλλέξει κι αρκετές εμπειρίες, αγωνιζόμενος στην Ευρώπη μια τριετία. Η λογική υπαγορεύει πως το step up δεν θα αργήσει να συμβεί.\nΚάιλ Βινάλς (PG/SG, 1992)\nΟ Αμερικανός κόμπο γκαρντ της εσθονικής Kalev/Cramo ήταν ο πέμπτος σκόρερ της λίγκας μέχρι την διακοπή της και γενικώς αποτέλεσε μια από τις αποκαλύψεις της σεζόν. Πραγματοποίησε 19 εμφανίσεις με επιθετική συγκομιδή 17.7 πόντων με 47% στα δίποντα, 30% πίσω από το τόξο και 76% από την γραμμή των προσωπικών. Παράλληλα, μοίραζε 4.6 ασίστ (έναντι 2.7 λαθών) και μάζευε 3 ριμπάουντ ανά σχεδόν 30 λεπτά δράσης. Ήταν διψήφιος στο 100% των συμμετοχών του, με season low τους 10 πόντους. Αντιστοίχως, η κορυφαία του επίδοση ήταν οι 29, κόντρα μάλιστα σε ομάδα επιπέδου EuroLeague, την Ζενίτ Αγίας Πετρούπολης. Ένας κλασσικός σκόρερ με πολλές επιθετικές πρωτοβουλίες, ικανός να οδηγήσει αυτού του βεληνεκούς ομάδες, σε σκορ και δημιουργία.\nΤο σύνηθες ερώτημα που προκύπτει γι' αυτούς τους παίκτες είναι το αν πραγματικά μπορούν να μεταφέρουν το παιχνίδι τους σε ένα πιο "περιορισμένο" πακέτο ευθυνών (λεπτά, σουτ, μπάλες), που θα τους προσέφερε ενδεχομένως ένα μεγαλύτερο κλαμπ. Ο Βινάλς αφένος δεν είναι κανένας πιτσιρικάς πια, έχοντας δείξει το μεγαλύτερο μέρος των δυνατοτήτων του, αφετέρου είναι ένας βραχύσωμος περιφερειακός που θα έλεγε κανείς πως πρέπει να κάνει άλλα πράγματα τέλεια, προκειμένου να καλύψει το έλλειμα ύψους.\nΟ μέχρι πέρσι παίκτης της ΑΕΚ Λάρνακας μάλλον δύσκολα θα έβρισκε την "μεγάλη ευκαιρία" στην καριέρα του, από την άλλη δεν γίνεται να μη τονίσουμε πως φέτος έχει διαγράψει μια εξαιρετική σεζόν σε ένα δύσκολο πρωτάθλημα. Βρέθηκε δικαίως ανάμεσα στους All Star της λίγκας κι αναμφίβολα διαθέτει πολλά "συν" στο πακέτο του. Θα μπορούσε κάλλιστα να σταθεί του χρόνου ως βασικός σε μια καλή ομάδα του EuroCup.\nΠερισσότερα σε αυτή την κατηγορία: « Μαντ μαξ O 'Ελις και το μέλλον του στον Ολυμπιακό »


ΕΘΝΙΚΑ ΘΕΜΑΤΑ-ΕΛΛΑΔΑ: Ο Ακιντζί αποκαλύπτει τα σχέδια της Άγκυρας για “λύση”: Θέλει τουρκικές εγγυήσεις και όχι μόνο!\nΟ Ακιντζί αποκαλύπτει τα σχέδια της Άγκυρας για “λύση”: Θέλει τουρκικές εγγυήσεις και όχι μόνο!\nΗ πολιτική ισότητα, η ελευθερία και η ασφάλεια είναι, κατά τον κατοχικό ηγέτη Μουσταφά Ακιντζί, οι τρεις απαραίτητες προϋποθέσεις που πρέπει να ληφθούν υπόψη σε μια πιθανή λύση. Στην ομιλία του στην εκδήλωση στα Κόκκινα όπου μετέβη με ελικόπτερο, ο Ακιντζί ανέφερε ότι η βάση μιας ομοσπονδιακής λύσης είναι η πολιτική ισότητα. Ως δεύτερη αναγκαία προϋπόθεση σε μια λύση χαρακτήρισε την ελευθερία, λέγοντας πως είναι χρέος μας σε μια συμφωνία να ενσωματωθούν όροι ώστε η μια κοινότητα να μην επιβάλλεται στην άλλη και να υπάρχει ελευθερία, “που ήταν η προσδοκία των ηρώων για να μην ζουν στη σκλαβιά”, όπως είπε αναφερόμενος στους Τ/κ που σκοτώθηκαν στα Κόκκινα.\n“Το πιο σημαντικό καθήκον μας είναι, λαμβάνοντας μαθήματα από τα βιώματά μας, να προστατέψουμε το μέλλον και ένα από τα πιο σημαντικά σημεία για να μην επαναληφθεί το παρελθόν, να πάρουμε μαθήματα από τα όσα ζήσαμε”, δήλωσε.\nΤρίτη προϋπόθεση, είπε, είναι η ασφάλεια ώστε να μην ζουν οι άνθρωποι υπό απειλή και σε αυτό πρέπει να γίνει μια ρύθμιση, παίρνοντας μαθήματα από το παρελθόν. “Ο τ/κ λαός δεν βλέπει άλλη επιλογή επίτευξης της δικής του ασφάλειας εκτός από την Τουρκία” σημείωσε. Ανέφερε επίσης ότι σε περίπτωση λύσης, οι Τ/κ θα έχουν τη δική τους “αστυνομία, βουλή, κυβέρνηση, ακτοφυλακή”. “Μαζί με αυτό, ως η μικρότερη κοινότητα αριθμητικά, σίγουρα θέλουμε τη συνέχιση των εγγυήσεων της Τουρκίας”. Αυτό, συνέχισε, είναι η επιθυμία του “τ/κ λαού”.\nΗ “χώρα”, ανέφερε ο Ακιντζί, αντιμετωπίζει και εσωτερικά προβλήματα και χαρακτήρισε λάθος την προσέγγιση η λύση αυτών των προβλημάτων να περιμένει τη λύση του Κυπριακού. “Όσο πιο καθαρό και οργανωμένο είναι το σπίτι μας, τόσο πιο έτοιμοι θα είμαστε σε μια πιθανή λύση”. Η λύση, συνέχισε, δεν είναι ένα μαγικό ραβδί, θα υπάρξουν προβλήματα και μετά τη λύση, ωστόσο η λύση θα επιλύσει ένα πολύ σημαντικό για τους Τ/κ πρόβλημα, το ότι εδώ και 53 χρόνια έχουν αφεθεί εκτός διεθνούς δικαίου και λόγω του ότι το ψευδοκράτος δεν αναγνωρίζεται, με τη λύση θα μπορέσουν να πάρουν τη θέση τους στη διεθνή κοινότητα.\nΑναφερόμενος στην απόπειρα πραξικοπήματος στην Τουρκία, είπε ότι “δεν θα επιτρέψουμε σε μια συμμορία εντός των τουρκικών ενόπλων δυνάμεων να πληγώσει τις τουρκικές ένοπλες δυνάμεις”, προσθέτοντας ότι η Τουρκία, χωρίς να παρεκκλίνει από τις αρχές του Ατατούρκ, να συνεχίσει ως ένα δημοκρατικό, νόμιμο και κοινωνικό κράτος, είναι πολύ σημαντικό για τη σταθερότητα της Κύπρου και της περιοχής. Θα ήταν ανησυχητικό, είπε, να μετατραπεί η Τουρκία σε μια εκτός δικαίου δομή, ωστόσο αυτό δεν επετράπη.\nΕυχόμενος όπως τα βιώματα το 1963,`64 και `74 να μην επαναληφθούν, ο Μουσταφά Ακιντζί ανέφερε ότι αυτό που επιθυμεί είναι ένα μέλλον όπου θα αφεθούν πίσω μας στην Κύπρο το αίμα, το μπαρούτι, ο πόνος και τα δάκρυα και διευρύνοντας τη συνεργασία, θα ζήσουμε σε ειρήνη και θα επωφεληθούμε όλοι μαζί από το φυσικό πλούτο. “Οι ήρωές μας, μάς άνοιξαν την πόρτα σε ένα τέτοιο μέλλον. Σε αυτή τη βάση μπορούμε να χτίσουμε ένα καλύτερο μέλλον”.\nΜιλώντας επίσης στην τελετή ο “πρόεδρος” του “σωματείου” αγωνιστών Κοκκίνων, Μουσταφά Αρικάν δήλωσε ότι “όταν η πατρίδα μας αντιμετωπίζει κίνδυνο, με το ίδιο πνεύμα και ενθουσιασμό είμαστε και σήμερα έτοιμοι για το καθήκον”. Στηρίζουν, είπε, τις διαπραγματεύσεις για λύση ωστόσο “πρέπει να ληφθούν μέτρα ώστε να μην επαναληφθούν οι παλιές κακές μέρες. Η λύση πρέπει να στηρίζει τη διζωνικότητα και τα ίσα δικαιώματα. Δεν πρέπει να αλλοιώνεται η ενεργή και έμπρακτη εγγύηση της μητέρας πατρίδας Τουρκίας”. Έκανε έκκληση στα πολιτικά κόμματα για να υπάρξει το επιθυμητό αποτέλεσμα στο Κυπριακό, να συνομιλήσουν και από κοινού να καθορίσουν το στόχο. Καταδίκασε την απόπειρα πραξικοπήματος στην Τουρκία.\nΣτην τελετή μίλησε και ο “αντιδήμαρχος” Κοκκίνων, Μετίν Οσμανλιλάρ που ανέφερε ότι ο αγώνας που δόθηκε στα Κόκκινα ήταν μια ηρωική πράξη που θα αποτελεί παράδειγμα σε πολλά μέρη παγκοσμίως.\nΣτην τελετή παρέστησαν επίσης ο αναπληρωτής “πρόεδρος της βουλής”, Χουσεϊν Αβκιράν Αλανλί, ο αναπληρωτής “πρωθυπουργός” και “υπουργός” δημοσιονομικών, Σερντάρ Ντενκτάς, ο Μεχμέτ Αλί Ταλάτ, ως πρώην “πρόεδρος”, ο νέος “διοικητής” του κατοχικού στρατού, αντιστράτηγος Ομέρ Πατ, ο “διοικητής” των “ειρηνευτικών” δυνάμεων, υποστράτηγος, Γιλμάζ Γιλντιρίμ, ο αναπληρωτής “υπεξ”, “υπουργός” εργασίας και κοινωνικών ασφαλίσεων, Ερσάν Σανέρ.\nKΥΠΕ, Λευκωσία, Κύπρος\nΣτη σύνοδο κορυφής των ηγετών του ΝΑΤΟ, τον Ιούλιο, σε λιγότερο από ένα μήνα, προκύπτει το ζήτημα- μετά την υπογραφή από την Αθήνα και τα ...\nΖΗΤΩ Η ΤΡΕΛΑ! Μιλτιάδης Βαρβιτσιώτης «Θα κυρώσουμε την συμφωνία αν γίνουμε Κυβέρνηση, αλλά θα καταψηφίσουμε αν είμαστε αντιπολίτευση» ΤΑ ΧΑΠΙΑ ΜΟΥ! #ΠΡΕΣΠΕΣ #ΜΑΚΕΔΟΝΙΑ - Οπως λέει και το λαϊκό άσμα «Πουλάω τρέλα κι όποιος θέλει αγοράζει» Μιλτιάδης...\nΌλοι φόρτωμα στην Ελλάδα ! Το σχέδιο της ΕΕ για τους πρόσφυγες Πως θα επιστρέφουν ή θα μένουν στην Ελλάδα - Η άτυπη σύνοδος που θα διεξαχθεί για το προσφυγικό έχει πολλά σημεία που οδηγούν στο συμπέρασμα ότι η κεντρική Ευρώπη προσπαθεί να στείλει πίσω στον Νότο ...\nΗ παρακμή της Δύσης Ο ΚΟΣΜΟΣ ΤΩΝ ΝΕΚΡΩΝ (Ένα εξαιρετικό άρθρο... για τους υποψιασμένους) - Γράφει ο* Θεοφάνης Ράπτης* * *Φυσικός – Προγραμματιστής* Επιμέλεια κειμένου και σημειώσεων: Χρυσούλα Μπουκουβάλα...\nΠαραδόθηκαν τα δύο πρώτα τουρκικά F-35! Όλα όσα έγιναν σε βίντεο - Πραγματική φρενίτιδα στην Τουρκία με ζωντανή σύνδεση της τελετής παράδοσης των δύο πρώτων F-35 στο Τέξας! Τα αεροσκάφη θα πάνε Τουρκία το 2020, αλλά αυτό μ...\nΣαλί Μπερίσα για Ελλάδα: Έχει περάσει ο καιρός που αποσπούσε αλβανικά εδάφη χωρίς να ρωτάει τους Αλβανούς… - Ιούνιος 21, 2018. 18:18 Σε συνέντευξή του στην OraNews ο πρώην πρωθυπουργός της Αλβανίας, Σαλί Μπερίσα ανέφερε ότι η Ελλάδα κάνει ένα καταστροφικό λάθος...\nHudaydah,καλώς ήρθατε στο Kaliningrad! Ένας υβριδικός παγκόσμιος πόλεμος διεξάγεται στη δυτική ακτή της Υεμένης. Στρατιωτικοί ΗΠΑ-Γαλλίας-Αγγλίας πολεμούν με τη συμμαχία της Σ Αραβίας κατά των Χούτι στη Δ Ακτή της Υεμένης. - Ένας ακόμη υβριδικός παγκόσμιος πόλεμος διεξάγεται στη δυτική ακτή της Υεμένης.Τρεις γνωστές δυτικές δυνάμεις ΗΠΑ, Αγγλία, Γαλλία βοηθούμενες από το Ισραήλ...


Επεισόδια σε Αθήνα και Θεσσαλονίκη στις πορείες για τον Γρηγορόπουλο [βίντεο] | Protagon.gr\nΣυγκρούσεις μεταξύ διαδηλωτών και Αστυνομίας στο κέντρο της Θεσσαλονίκης | Konstantinos Tsakalidis / SOOC\nΑντιεξουσιαστές πέταξαν μολότοφ και πέτρες κατά των ΜΑΤ, στο σημείο όπου ο Αλέξης Γρηγορόπουλος έχασε τη ζωή του - στη συμβολή των οδών Τζαβέλα και Μεσολογγίου στα Εξάρχεια. Στη Θεσσαλονίκη πέταξαν φωτοβολίδα σε διμοιρία των ΜΑΤ και κροτίδα στα γραφεία του ΣΥΡΙΖΑ. Δείτε βίντεο\nProtagon Team 6 Δεκεμβρίου 2017, 20:10\nΣυγκρούσεις μεταξύ διαδηλωτών και Αστυνομίας στο κέντρο της Θεσσαλονίκης\nΠορεία στη μνήμη του Αλέξανδρου Γρηγορόπουλου, του 15χρονου που δολοφονήθηκε στις 6 Δεκεμβρίου 2008 από τον ειδικό φρουρό Επαμεινώνδα Κορκονέα στα Εξάρχεια, πραγματοποίησαν το απόγευμα της Τετάρτης στην Αθήνα μέλη αριστερών συλλογικοτήτων και της εξωκοινοβουλευτικης αριστεράς, καθώς και αναρχικές οργανώσεις.\nΤο κάλεσμα ήταν για τις έξι το απόγευμα, στα Προπύλαια. Στην πορεία μετείχαν περίπου 1.00 άτομα τα οποία είχαν υψώσει πανό με συνθήματα για «την εξέγερση του Δεκέμβρη» και κατά της κρατικής καταστολής.\nΦωτογραφίες από το TimeNews (ΛΙΑΚΟΣ ΓΙΑΝΝΗΣ)\nΛίγα λεπτά αργότερα ξεκίνησε βροχή από μολότοφ, πέτρες και φωτοβολίδες από τους αντιεξουσιαστές, με τις δυνάμεις των ΜΑΤ να επιχειρούν για να τους διαλύσουν.\nΤο κέντρο της Αθήνας ήταν απροσπέλαστο: άνδρες των ΜΑΤ βρίσκονταν αριστερά και δεξιά των πεζοδρομίων και άνδρες της Υποδιεύθυνσης Μέτρων Τάξης ήταν παραταγμένοι στα κάθετα στενά των οδών Πανεπιστημίου και Σταδίου.\nΕπίθεση με βόμβες μολότοφ σε διμοιρίες των ΜΑΤ πραγματοποίησαν μέλη του αντιεξουσιαστικού χώρου στη Θεσσαλονίκη, σύμφωνα με το www.thestival.gr, στο περιθώριο των συγκεντρώσεων που γίνονται στη μνήμη του Αλέξανδρου Γρηγορόπουλου.\nΗ μια πορεία συλλογικοτήτων, κομμάτων της Αριστεράς και μελών φοιτητικών συλλόγων, ξεκίνησε από την Καμάρα, κινήθηκε επί της οδού Εγνατία και μέσω της Διοικητηρίου έφτασε στο υπουργείο Μακεδονίας Θράκης.\nΛίγο πριν από τη Βενιζέλου, οι συμμετέχοντες στη δεύτερη πορεία πέταξαν φωτοβολίδα σε διμοιρία των ΜΑΤ που βρισκόταν στο Καπάνι, ενώ στη συνέχεια πέταξαν κροτίδα και στα γραφεία του ΣΥΡΙΖΑ, στην οδό Εγνατία.\nΗ πορεία των μελών του αντιεξουσιαστικού χώρου συνεχίστηκε προς την Καμάρα.\nΦωτογραφίες από το SOOC (Konstantinos Tsakalidis)\nΑπό εκεί, άρχισαν να εκτοξεύουν εναντίον των αστυνομικών δυνάμεων φωτοβολίδες, βόμβες μολότοφ, γκαζάκια, πυροτεχνήματα, πέτρες, και άλλα αντικείμενα. Κατά διαστήματα οι κουκουλοφόροι έβγαιναν από το προαύλιο του πανεπιστημίου, ενώ άλλη ομάδα ατόμων εκτόξευε αντικείμενα στους αστυνομικούς από την ταράτσα κτιρίου του ΑΠΘ, απέναντι από το κτήριο του νοσοκομείου «Γ. Γεννηματάς».\nΟι αστυνομικοί απαντούσαν κάνοντας χρήση χειροβομβίδων κρότου λάμψης και χημικών, στην ευρύτερη περιοχή επικρατούσε αποπνικτική ατμόσφαιρα, ενώ η τροχαία διέκοψε την κυκλοφορία των οχημάτων στους δρόμους γύρω από το ΑΠΘ.\nWWF Ελλάς: Κίνδυνος για την τροφική αλυσίδα μετά το ναυάγιο στον Σαρωνικό


«Φιλί ζωής» 4,2 δισ. δολαρίων στη Hertz για να αποφύγει τη χρεοκοπία | Moneyreview.gr\nBusiness & Finance Τρίτη 2/03/2021, 16:22 NEWSROOM\n2 Μαρτίου, 2021 Τρ 02/03/2021, 16:22\nΤο ποσό των 4,2 δισ. δολαρίων προτίθενται να διαθέσουν δύο επενδυτικές εταιρείες προκειμένου να αποκτήσουν τις μετοχές της Hertz, στο πλαίσιο του σχεδίου αναδιάρθρωσής της για να αποφύγει τη χρεοκοπία, όπως ανακοίνωσε σήμερα Τρίτη η εταιρεία ενοικίασης αυτοκινήτων.\nΒάσει της πρότασης, οι Knighthead Capital Management και Certares Opportunities επιθυμούν να αποκτήσουν έως και το 100% των μετοχών της εταιρείας, με τα κεφάλαια αυτά να προορίζονται για νσα χρηματοδοτήσει τον στόλο οχημάτων της Hertz στις ΗΠΑ και για να εξυπηρετηθεί το χρέος της.\n«Προχωρούμε σε επανατοποθέτηση των επιχειρήσεών μας, καθώς προετοιμαζόμαστε για την αύξηση της ζήτησης για ταξίδια όσο η πανδημία θα υποχωρεί», σύμφωνα με τον διευθύνοντα σύμβουλο της εταιρείας Πολ Στόουν.\nΗ Hertz κατέθεσε αίτηση για προστασία από τους πιστωτές της τον περασμένο Μάιο, όταν τα έσοδά της σχεδόν μηδενίσθηκαν, ενώ δεν κατάφερε να έρθει σε συμφωνία με τους πιστωτές για ελάφρυνση του χρέους της.\nΣύμφωνα με τη σημερινή της ανακοίνωση, κατέθεσε αίτηση για αναδιάρθρωση σε δικαστήριο στο Ντέλαγουερ, το οποίο και αναμένεται να εγκρίνει τους όρους της προτεινόμενης επένδυσης κατά την ακρόαση που έχει προγραμματισθεί για τις 16 Απριλίου.\nΗΠΑ Εταιρικό χρέος


To come back των Sugah Galore! Τετάρτη, 22 Φεβρουαρίου 2017\nTo come back των Sugah Galore! Newsletter\nTo come back των Sugah Galore! Τετάρτη, 9 Ιουλίου 2008 12:49\nΈνα από τα πιο αξιαγάπητα συγκροτήματα του ελληνικού κοινού επανέρχεται στο συναυλιακό τοπίο με ένα πρωτομαγιάτικο live. Ένα από τα πιο αξιαγάπητα συγκροτήματα του ελληνικού κοινού επανέρχεται στο συναυλιακό τοπίο με ένα πρωτομαγιάτικο live.\nΟι Sugah Galore διάλεξαν την 1η του Μάη ως μέρα της δυναμικής επανεμφάνισης τους! Λέγεται ότι οι λόγοι που τους κρατούσαν μακριά από το αγαπημένο του αθηναϊκό κοινό ήταν -φυσικά- οι ηχογραφήσεις των νέων τους κομματιών, μερικά προβληματάκια, αλλά και ένα λουμπάγκο...\nΒεβαίως, τώρα όλα είναι έτοιμα, τα προβλήματα ξεπεράστηκαν, το λουμπάγκο επίσης, και έτσι το funk των Sugah Galore επέστρεψε!\nΤι καλύτερο από το να πιάσετε τον Μάη μαζί με τους Sugah Galore, μέσα σε ένα ντελίριο από θανατερά grooves, διαστημικά γκάζια και μια φωνή θηλυκού χαμαιλέοντα...\nΚι όλα αυτά με αρκετή δόση humor, sex and murder... Πρωτομαγιά στο After Dark με τους «επαναστατικούς» Sugah Galore!\nInfoSugah Galore1η ΜάηAfter Dark, Διδότου 31 και ΙπποκράτουςΤηλ.: 210 3606460


Σαν σήμερα – 7 Μαίου 1953: Ιδρύεται η Κεντρική Υπηρεσία Πληροφοριών (ΚΥΠ) - Verianet\nΣαν σήμερα – 7 Μαίου 1953: Ιδρύεται η Κεντρική Υπηρεσία Πληροφοριών (ΚΥΠ)\n07 Μαΐ 2020 01:08\nΑρχικά η Υπηρεσία αυτή φέρεται να ιδρύθηκε το 1953 με την ονομασία Κεντρική Υπηρεσία Πληροφοριών Ελλάδος (ΚΥΠΕ), πιθανώς κατά το πρότυπο της CIA. Λίγο αργότερα ο τίτλος περιορίστηκε στο ΚΥΠ. Πρώτος διοικητής της τότε ΚΥΠΕ ανέλαβε ο Συνταγματάρχης Πυροβολικού (αργότερα Αντιστράτηγος) Αλέξανδρος Νάτσινας.\nΚαθ' όλη τη διάρκεια των κυβερνήσεων Παπάγου και Καραμανλή, η ελληνική ΚΥΠ ήταν υπό τον απόλυτο έλεγχο της αμερικανικής CIA: τόσο μεγάλος ήταν ο βαθμός υποτέλειας, ώστε οι μισθοί των πρακτόρων πληρώνονταν απευθείας από τους Αμερικανούς, χωρίς καμία ανάμειξη του ελληνικού κράτους, έως ότου αυτή την πρακτική σταμάτησε ο Γεώργιος Παπανδρέου το 1964.\nΟι ηγέτες της Χούντας των Συνταγματαρχών αναδείχθηκαν μέσω της ΚΥΠ. Ο Συνταγματάρχης Πυροβολικού Γεώργιος Παπαδόπουλος υπηρέτησε εκεί για πέντε χρόνια (1959-1964), αναμείχθηκε στην προετοιμασία του σχεδίου ΠΕΡΙΚΛΗΣ και διατέλεσε προσωπικός γραμματέας του Νάτσινα, επικεφαλής του Β' Κλάδου, που είχε να κάνει με την εσωτερική ασφάλεια της χώρας και σύνδεσμος ΚΥΠ-CIA.\nΟ επίσης Συνταγματάρχης Πυροβολικού Νικόλαος Μακαρέζος διορίστηκε το 1966 επί κυβερνήσεων των αποστατών, επικεφαλής του επίλεκτου Α' Κλάδου της ΚΥΠ, που ήταν υπεύθυνος για τους Έλληνες κατασκόπους σε ξένες χώρες.\nΕπί Χούντας Παπαδόπουλου, την ΚΥΠ διοίκησαν διαδοχικά ο Ταξίαρχος Πυροβολικού Αλέξανδρος Χατζηπέτρος, γόνος αρχοντικής στρατιωτικής οικογένειας, της οποίας γενάρχης ήταν ο Χριστόδουλος Χατζηπέτρος, και ο Αντισυνταγματάρχης Πυροβολικού (αργότερα Υποστράτηγος) Μιχάλης Ρουφογάλης.\nΟ Ρουφογάλης ήταν γνωστός περισσότερο για την κοσμική ζωή του και την αδυναμία του στο ωραίο φύλο και λιγότερο για τις κατασκοπευτικές του ικανότητες. Έτσι, το βάρος της καταστολής του αντιδικτατορικού κινήματος ανέλαβε η ΕΣΑ του Δημήτρη Ιωαννίδη, και όχι τόσο η ΚΥΠ. Μάλιστα, υπήρχε μεγάλη αντιζηλία μεταξύ της ΚΥΠ και της ΕΣΑ, γι`αυτό ο Ιωαννίδης αντικατέστησε το Ρουφογάλη το 1973 με τον Λάμπρο Σταθόπουλο.\nΌλα αυτά τα χρόνια, στην ιεραρχία της ΚΥΠ δέσποζαν οι αξιωματικοί του Πυροβολικού. Οι λόγοι ήταν κυρίως δύο: ο ιδρυτής Νάτσινας προερχόταν από αυτό, ενώ σε γενικές γραμμές οι αξιωματικοί του Πυροβολικού είχαν την καλύτερη εκπαίδευση στον Στρατό.\nΤο 1986, με τον νόμο 1645, που δημοσιεύτηκε στις 26 Αυγούστου του 1986 στο τεύχος 132Α΄ ΦΕΚ, η υπηρεσία που έως τότε συνέχισε να ονομάζεται "Κεντρική Υπηρεσία Πληροφοριών" (Κ.Υ.Π.) μετονομάσθηκε σε "Ε.Υ.Π". και αποτελεί αυτοτελή πολιτική δημόσια υπηρεσία με έργο τη συλλογή, επεξεργασία και διανομή πληροφοριών που αφορούν στην ασφάλεια της χώρας. Το καθεστώς λειτουργίας της Ε.Υ.Π. ρυθμίζεται από προεδρικά διατάγματα που εκδίδονται κατ' εφαρμογή του παραπάνω ιδρυτικού της νόμου (Ν. 1645/86).\n* Ο Διοικητής της ΕΥΠ, ως Πρόεδρος\n* Ο Διευθυντής της Διακλαδικής Διεύθυνσης Στρατιωτικών Πληροφοριών (ΔΔΣΠ) των Ενόπλων Δυνάμεων\n* Ο Διευθυντής της Αντιτρομοκρατικής Υπηρεσίας (ΔΑΕΕΒ) της Ελληνικής Αστυνομίας\n* Ο Διευθυντής της Διεύθυνσης Κρατικής Ασφάλειας (ΔΙΚΑ) του Αρχηγείου της Ελληνικής Αστυνομίας\n* Οι Γενικοί Γραμματείς και Διευθυντές των αρμόδιων Υπουργείων\n* Αντγος Αλέξανδρος Νάτσινας 06.06.53 – 10.12.63\n* Υπτγος Στέφανος Δούκας 11.12.63 – 10.03.64\n* Υπτγος Γεώργιος Αγόρος 11.03.64 – 18.05.65\n* Σχης Παναγιώτης Αναγνωστόπουλος 18.05.65 – 15.07.65\n* Αντγος Κυριάκος Παπαγεωργόπουλος 16.07.65 – 24.04.67\n* Αντγος Αλέξανδρος Χατζηπέτρος 24.04.67 – 02.06.72\n* Υπτγος Μιχαήλ Ρουφογάλης 03.06.72 – 28.11.73\n* Αντγος Λάμπρος Σταθόπουλος 29.11.73 – 21.08.74\n* Αντγος Κωνσταντίνος Φέτσης 27.09.74 – 30.05.76\n* Αντγος Παντελής Καλαμάκης 31.05.76 – 19.10.79\n* Αντγος Γεώργιος Βάμβας 20.10.79 – 07.09.81\n* Αντγος Ευάγγελος Παπαζαχαρίας 07.09.81 – 02.11.81\n* Αντγος Γεώργιος Πολίτης 02.11.81 – 29.05.86\n* Απτχος Φίλιππος Μακέδος 29.05.86 – 04.05.87\n* Ε.Θ. Κωνσταντίνος Τσίμας 05.05.87 - 19.04.89\n* Αντγος Γεώργιος Πολίτης 19.04.89 - 09.07.89\n* Αντγος Γεώργιος Γεωργουλάκης 10.07.89 – 31.07.89\n* Αντγος Δημήτριος Αγγελόπουλος 01.08.89 – 31.03.90\n* Αντγος Παντελής Καλαμάκης 01.04.90 – 10.12.90\n* Απτχος Παναγιώτης Μπαλές 10.12.90 – 17.10.93\n* Ανχος Λεωνίδας Βασιλικόπουλος 18.10.93 – 24.04.96\n* Απτχος Χαράλαμπος Σταυρακάκης 25.04.96 – 16.03.99\n* Πρέσβυς Παύλος Αποστολίδης 16.03.99 – 22.11.04\n* Πρέσβυς Ιωάννης Κοραντής 22.11.04 – 14.07.09\n* τ.Αντ.Εφετ.Αθ. Δημήτριος Παπαγγελόπουλος 14.07.09 – 13.10.09\n* Πρέσβυς Κωνσταντίνος Μπίκας 13.10.09 – 19.07.12\n* τ.Γ.Γ.Υπ.Πολ. Θεόδωρος Δραβίλλας 19.07.12 - 29.01.15\n* Γιάννης Ρουμπάτης 30.01.15 - 01.08.19\n* Παναγιώτης Κοντολέων 01.08.19 – σήμερα


ΣΑΝ ΤΟ ΩΣ ΔΕΝ ΕΧΕΙ ΑΛΛΟ « Ο ΤΙΠΟΥΚΕΙΤΟΣ ΞΑΝΑΧΤΥΠΑ\nΑκόμα ένα δείγμα ακαλαίσθητου νεοσυντηρητισμού, γλωσσικό αυτή τη φορά.\n«Καταστροφική για την Ελλάδα μια κυβέρνηση ΣΥΡΙΖΑ» | ΠΟΛΙΤΙΚΗ | LiFO\nΟδυνηρά ραντεβού με την ιστορία « βλέμμα\nΜια εβδομάδα προ των κρισιμότατων εκλογών της 17ης Ιουνίου, προέχει να δούμε τι διακινδυνεύεται και ποιες οι ενδεχόμενες τροπές.\nyoutube- βία είναι..Χαϊνηδες\nβία είναι να πίνουμε κόκα κόλα...Δημήτρης Αποστολάκης\nNew Statesman - Fabrice Muamba, jail and racist tweets\nΠοιοι είμαστε (Δημιουργία Ξανά)\nΓια ελεύθερο τρολλάρισμα\nΌταν η Βίκυ Σταμάτη κάνει τηλεφωνικές παραγγελίες\nΟι Ράδιο Αρβύλα αναπλάθουν μια από τις παραγγελίες της Βίκης Σταμάτη -- για να μην παρασοβαρέψουμε (ακόμα). Προσοχή στο κουρτινόξυλο.\nΡαχόι: Νίκη του ευρώ η παρέμβαση υπέρ των ισπανικών τραπεζών — ΣΚΑΪ (www.skai.gr)\nΓιούνκερ: Δεν έχω δει κανέναν πλούσιο στην Ελλάδα να κλαίει | ΤΟ ΠΟΝΤΙΚΙ\nΖαν Κλωντ Γιούνκερ: Δεν έχω δει κανέναν πλούσιο στην Ελλάδα να κλαίει


«Μπουρλότο» Βορίδη: Νομοσχέδιο καταργεί τους περιορισμούς στην ψήφο των αποδήμων – Η Γάτα\nΕμπρός στο δρόμο που χάραξε ο «σλίπυ Τζο;»\nΟ κακός χαμός με θέμα εγκυρότητας των ψήφων αναμένεται να γίνει στις επόμενες εκλογές αν περάσει το νομοσχέδιο της κυβέρνησης Μητσοτάκη, το οποίο μάλλον φαίνεται τώρα να θέλει και ο ΣΥΡΙΖΑ.\nΣε κίνηση που αναμένεται να προκαλέσει έντονες πολιτικές συγκρούσεις προχωράει ο Υπουργός Εσωτερικών, Μάκης Βορίδης στη Βούλη, με μια νέα νομοθετική ρύθμιση για την ψήφο των αποδήμων την οποία εισηγείται ο ίδιος. Συγκεκριμένα, τις επόμενες ώρες αναμένεται να καταθέσει νομοσχέδιο, η οποία ουσιαστικά θα αίρει όλους τους περιορισμούς στην ψήφο των απόδημων Ελλήνων και οι οποίες είχαν νομοθετηθεί τον Δεκέμβριο του 2019 μετά από διαβουλεύσεις πολλών εβδομάδων μεταξύ των κομμάτων και προέβλεπαν περιορισμούς για την εγγραφή των ομογενών στους εκλογικούς καταλόγους.\nΣύμφωνα με τον Βορίδη η συγκεκριμένη εξέλιξη έρχεται μετά από συνέντευξη της αρμόδιας για θέματα Απόδημου Ελληνισμού του ΣΥΡΙΖΑ, Θεοδώρας Τζάκρη, η οποία σε συνέντευξή του στην ομογενειακή εφημερίδα «Εθνικός Κήρυκας», έκανε λόγο για «άδικους και υποτιμητικούς περιορισμούς», και μάλιστα προσέθεσε ότι αν η αξιωματική αντιπολίτευση αναλάβει εκ νέου τη διακυβέρνηση, θα τους καταργήσει.\nΣημειώνεται ότι η Κουμουνδούρου ήταν, πάντως, εκείνη που κατά τις διαβουλεύσεις μεταξύ των κομμάτων πριν ενάμιση χρόνο, είχε ταχθεί υπέρ περιορισμών.\nΣύμφωνα με τη νέα ρύθμιση που αναμένεται να καταθέσει στη Βουλή ο Βορίδης, οι εκλογείς που επιθυμούν να διευκολυνθούν να ασκήσουν το εκλογικό τους δικαίωμα σύμφωνα με τις διατάξεις του παρόντος νόμου εγγράφονται με δική τους μέριμνα στους ειδικούς εκλογικούς καταλόγους του εξωτερικού. Η εγγραφή γίνεται οποτεδήποτε με αίτηση του ενδιαφερόμενου, αναφέρει μεταξύ άλλων το νομοσχέδιο.\nΠοιοι περιορισμοί ψηφίστηκαν το 2019 και γιατί η άρση συμφέρει τα 2 μεγάλα κόμματα\n: βεβαίωση φοίτησης από σχολείο πρωτοβάθμιας, δευτεροβάθμιας, μεταδευτεροβάθμιας, τεχνικής ή επαγγελματικής εκπαίδευσης ή από ίδρυμα τριτοβάθμιας εκπαίδευσης.\n: βεβαίωση καταβολής ασφαλιστικών εισφορών (ένσημα) της ημεδαπής.\n: βεβαίωση εκπλήρωσης της στρατιωτικής θητείας για όσο διάστημα διαρκεί αυτή.\nΑκόμα κι αν θεωρήσουμε ότι δεν θα υπάρξουν προβλήματα εγκυρότητας αλλά και ακόμα δίκαιου δικαιώματος για Έλληνες που δεν έχουν πατήσει ποτέ το πόδι τους στην Ελλάδα και αδιαφορούν για τη χώρα καταγωγής τους, το νομοσχέδιο σαφώς ευνοεί τα μεγάλα κόμματα τα οποία και προβάλλονται από τα ΜΜΕ, ελληνικά και ομογενειακά. Ποιοι και πόσοι θα γνωρίζουν τα νέα μικρά σχήματα στο εξωτερικό που με τα βίας ακούγονται στην Ελλάδα; Κι όλα αυτά συμβαίνει ενόψει εκλογών με απλή αναλογική. Ηλίου φαεινότερο ότι πάνε να βγάλουν τα σπασμένα από τις χαμένες έδρες των μπόνους της ενισχυμένης!


ddirchalidis: Αυγούστου 2016\nΧύμα κρασί η εμφιαλωμένο.\nΠολύς ο λόγος για το χύμα κρασί και ειδικά τις ημέρες αυτές των εορτών που η αγορά σαφώς και η κατανάλωση αυξάνονται.\nΗ απορία μας! Χύμα η εμφιαλωμένο ;\nΗ ιστορία του κρασιού μας λέει ότι οι προγονοί μας αποθήκευαν το κρασί τους στα σκεύη που το έφτιαχναν. Για να το μεταφέρουν και να το διατηρήσουν μέχρι την νέα τους παραγωγή χρησιμοποιούσαν τους αμφορείς από την οποία τάπωση εφευρέθηκε και η ρετσίνα, δηλαδή η απορία, χύμα η από αμφορέα δεν υπήρχε. Και για να πάρουμε τα πράγματα από το αμπελώνα το κλήμα δεν κρεμά μπουκάλια ούτε κρεμούσε αμφορείς, παρά τσαμπιά από σταφύλια που στη συνέχεια γίνονται κρασί.\nΣτις μέρες μας όμως που η χημεία της χημείας τρέχει γρηγορότερα από την ανθρώπινη γεύση, έχουμε όλοι μας τις αμφιβολίες και τις καχυποψίες στους εκάστοτε οινοπαραγωγούς πιστεύοντας ότι στο βωμό του κέρδους θα κάνουν κάποια ατασθαλία στη προσπάθειά τους να κρατήσουν την τιμολόγηση χαμηλά. Όμως σήμερα η τεχνολογία έχει εφεύρει συσκευασίες από άλλα υλικά ισάξια του γυαλιού ικανά να διατηρήσουν την ποιότητα του κρασιού για μεγαλύτερο χρονικό διάστημα και με εύκολη ροή. Οι συσκευασίες αυτές είναι και για πολύ περισσότερο κρασί της μιας φιάλης. Στην μεγαλύτερη επιφάνειά των μπορούμε να γράψουμε όσες πληροφορίες θέλουμε. Δεν σημαίνει ότι αυτό είναι ένα χύμα κρασί. Άλλωστε και το βιδωτό καπάκι δεν έχει αυτή την σκηνική παρουσία του ανοίγματος όπως του κλασικού φελλού. Θα εννοούσα ένα κρασί χύμα, αυτό της άγνωστης προέλευσης που δεν μας δίνει την δυνατότητα της διαμαρτυρίας ως κακό κρασί και τίποτα παραπάνω. Κακά κρασιά έχουν και τα μπουκάλια και η στατιστική λέει ότι μόνο το 5% και πολύ λέω των εμφιαλωμένων δέχεται παλαίωση. Μεγαλώνει δε το ποσοστό από την διαφορετική διαχείριση της πρώτης ύλης με σκοπό την παραγωγή κρασιού για παλαιωση.\nΑναρτήθηκε από Δημήτριος Διρχαλίδης στις 6:52 π.μ. Δεν υπάρχουν σχόλια:\nLesvosPost: Αυγουστιάτικη γευσιγνωσία στο Ακρωτήρι Μυτιλήνης, ...\nLesvosPost: Αυγουστιάτικη γευσιγνωσία στο Ακρωτήρι Μυτιλήνης, ...: Αυγουστιάτικη γευσιγνωσία στο γραφικό ταβερνάκι «οι Βάγιες», στο Ακρωτήρι Μυτιλήνης, διοργάνωσε ο Σύλλογος Γευστικής και Εικαστικής Παρ...\nΑναρτήθηκε από Δημήτριος Διρχαλίδης στις 4:09 π.μ. Δεν υπάρχουν σχόλια:\nΑναρτήθηκε από Δημήτριος Διρχαλίδης στις 4:08 π.μ. Δεν υπάρχουν σχόλια:\nTheodora Rouvali , Παντελής Πατερέλλης\nΑπόψε Τρίτη, η διοίκηση του συλλόγου, γευστική και εικαστική παρέμβαση οίνου, περί οίνου ο λόγος Μυτιλήνη, που αποτελείτε από τους, Διρχαλίδη Δημήτρη, Ψάνη Παρασκευά και Μανάβη Νίκο και με μέλη του συλλόγου, θα ανταμώσουν στο γραφικό ταβερνάκι " οι βάγιες " που είναι στο πιο ειδυλλιακό προάστιο της πόλης, Παυσίλυπο στο Ακρωτήρι. Θα δοκιμάσουν και θα αξιολογήσουν τις τελευταίες φιάλες για τον σύλλογο, του οινοποιείου Άγγελος Ρούβαλης της Αιγιαλείας το Μίτος της Αριάδνης, λευκό από Sauvignon blanc - Ασύρτικο 2015 και το Μίτος της Αριάδνης, λευκό από Vionier - Ροδίτης 2015. Το πρώτο κατευθείαν από την φιάλη και το δεύτερο από την καράφα. Σαν πιλοτήριο κρασί θα είναι το τοπικό πολυποικιλιακό λευκό, Δάφνης και Χλόη του Οινοφόρος Μεγαλοχωρίου.\nΠεριμένοντας όλοι μας τα νέα κρασιά, συμμετέχοντας στο άγχος της επιτυχίας των παραγωγών, γιατί μια μικρή κακοτοπιά μπορεί να στοιχίσει τους κόπους όλης της ομάδας όλου του χρόνου.\nΤο κρασί δεν είναι νερό για να γίνεις μούσκεμα ούτε και τραπέζι να το ξανακάνεις Έχεις μόνο μια ευκαιρία τον χρόνο και δεν πρέπει να την χάσεις.\nΥΓ. Τα κρασιά του οινοποιείου Theodora Rouvali έχουν σταλεί στο σύλλογο με courier. Thanks!\nΑναρτήθηκε από Δημήτριος Διρχαλίδης στις 3:10 π.μ. Δεν υπάρχουν σχόλια:\nLesvosPost: Αυγουστιάτικη γευσιγνωσία στο Ακρωτήρι...\nTheodora Rouvali , Παντελής Πατερέλλης Απόψε Τρίτη...


Summer Stage, Βιέννη - Κριτικές εστιατορίων - TripAdvisor\nΕστιατόρια σε Ιαπωνική για: Χίτζινγκ\nΜπαρ και παμπ για: Λέοπολντστατ\nΡομαντικά - Ευρωπαϊκά εστιατόρια για: Ντέμπλινγκ\nSummer Stage, Βιέννη\nΕυρώπη Αυστρία Βιέννη Βιέννη Εστιατόρια σε Βιέννη Summer Stage\nΝο 3.088 από 3.596 στην κατηγορία Εστιατόρια για: Βιέννη €€ - €€€\nΔιεθνής Donaukanal/U4-Station Rossauer Lände, Βιέννη 1090, Αυστρία+43 1 319664410Ιστότοπος\nΝα εμφανιστούν επίσης ΧάρτηςΔορυφορικός Έχει γίνει παύση των ενημερώσεων χάρτη. Μεγεθύνετε για προβολή ενημερωμένων πληροφοριών. Επαναφορά ζουμ Γίνεται ενημέρωση του χάρτη… Επιστροφή στον χάρτη Επισκόπηση 3,0 15 κριτικέςΕξαιρετικό6%Πολύ καλό33%Μέτριο40%Ανεπαρκές6%Πολύ κακό13%3 Αυγ 2016“nice premises, crowded, mediocre food”13 Ιουν 2016“Open Air And Football”Τώρα είναι κλειστόΚυρ22:00 - 08:00Δευ - Σαβ00:00 - 08:00Όλες τις ώρες ΚΟΥΖΙΝΕΣ ΔιεθνήςΤΙΜΗ €€ - €€€ΛΕΠΤΟΜΕΡΕΙΕΣ Donaukanal/U4-Station Rossauer Lände, Βιέννη 1090, ΑυστρίαΠεριοχή: Σέρβιτεν Κουόρτερ ΥπηρεσίαΦαγητόΑξίαΑτμόσφαιραΌλες οι λεπτομέρειες Βελτίωση αυτής της καταχώρισης\nΒαθμολογία ταξιδιωτών Εξαιρετικό1Πολύ καλό5Μέτριο6Ανεπαρκές1Πολύ κακό2Τύπος ταξιδιώτηΟικογένειεςΖευγάριαΜόνος-ηΕπαγγελμ. ταξίδιΦίλοιΠερίοδος του χρόνου Μάρ.-ΜάιοςΙούν.-Αύγ.Σεπ.-Νοέμ.Δεκ.-Φεβ.Γλώσσα Όλες οι γλώσσες Ελληνικά (7)Αγγλικά (9)Γερμανικά (4)Περισσότερες γλώσσες Γλώσσα Ελληνικά (7)Αγγλικά (9)Γερμανικά (4)Πορτογαλικά (1)Ρωσικά (1)\nPhSchumannΒιέννη, Αυστρία385Η κριτική γράφτηκε 5 Αυγούστου 2016 μέσω κινητής συσκευής Maximal DurchschnittΜετάφραση Google ΠερισσότεραΕυχαριστούμε, PhSchumann Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιTheodor S12349Η κριτική γράφτηκε 3 Αυγούστου 2016 nice premises, crowded, mediocre foodΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nAlexandru SΒιέννη, Αυστρία3114Η κριτική γράφτηκε 24 Ιουλίου 2016 Bad serviceΜετάφραση Google ΠερισσότεραΕυχαριστούμε, Alexandru S Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιVk899727Η κριτική γράφτηκε 24 Ιουνίου 2016 μέσω κινητής συσκευής A very average placeΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Σας ευχαριστούμε για τη βαθμολογία σας\nΑυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιAhmad EΚάιρο, Αίγυπτος121Η κριτική γράφτηκε 13 Ιουνίου 2016 μέσω κινητής συσκευής Open Air And FootballΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nDominikf786211Η κριτική γράφτηκε 11 Ιουνίου 2016 μέσω κινητής συσκευής FußballΜετάφραση Google ΠερισσότεραΕυχαριστούμε, Dominikf78 NATALIA ILobnya, Ρωσία6224Η κριτική γράφτηκε 30 Αυγούστου 2015 Вкусная еда в сопровождении мужыки, легкого ветерка и нежных лучей солнца.Μετάφραση Google ΠερισσότεραΕυχαριστούμε, NATALIA I Αυτή η κριτική μεταφράστηκε μηχανικά από τα Αγγλικά Τι είναι αυτό; Με σκοπό την καλύτερη ενημέρωσή σας από τον μεγαλύτερο δυνατό αριθμό ταξιδιωτών, αυτή η κριτική μεταφράστηκε αυτόματα στα ελληνικά και ενδέχεται να μην αντιστοιχεί πλήρως στο πρωτότυπο. Ελπίζουμε ότι θα σας βοηθήσει να προγραμματίσετε το ταξίδι σας. Να εμφανίζονται μηχανικές μεταφράσεις; ΝαιΌχιD8ostΒιέννη, Αυστρία8542Η κριτική γράφτηκε 12 Αυγούστου 2015 Wortha visitΠερισσότεραΠώς ήταν αυτή η μετάφραση;Ευχαριστούμε για την υποβολή της διόρθωσης. Εξετάζουμε την πρότασή σας. Βαθμολογήστε τηνΚαλή OK Κακή Βελτίωση μετάφρασης Σας ευχαριστούμε για τη βαθμολογία σας\nFibi79Βιέννη, Αυστρία10741Η κριτική γράφτηκε 21 Ιουλίου 2015 Nettes PlätzchenΜετάφραση Google ΠερισσότεραΕυχαριστούμε, Fibi79 2Peter3Σάντος719455Η κριτική γράφτηκε 12 Ιουλίου 2015 μέσω κινητής συσκευής Sempre bomΜετάφραση Google ΠερισσότεραΕυχαριστούμε, 2Peter3 Προηγούμενο\nΕνημέρωση καταχώρισης… Στην περιοχή Κοντινά εστιατόριαStomach138 κριτικές 0,18 χλμ μακριά SASSO D'ORO89 κριτικές 0,32 χλμ μακριά Zwischenbrueckenwirt34 κριτικές 0,46 χλμ μακριά Aida Cafe29 κριτικές 0,37 χλμ μακριά Κοντινά αξιοθέαταSigmund Freud Museum821 κριτικές 0,76 χλμ μακριά The Liechtenstein Garden Palace18 κριτικές 0,6 χλμ μακριά Strudlhofstiege24 κριτικές 0,82 χλμ μακριά Schubert Geburtshaus25 κριτικές 0,91 χλμ μακριά Ερωτήσεις & ΑπαντήσειςΛάβετε γρήγορα απαντήσεις από το προσωπικό του Summer Stage και από προηγούμενους επισκέπτες.Σημείωση: η ερώτησή σας θα δημοσιευθεί στη σελίδα Ερωτήσεις & Απαντήσεις.Οδηγίες δημοσίευσηςΥποβολήΕπαλήθευση: Βελτίωση αυτής της καταχώρισης\nDonaukanal/U4-Station Rossauer Lände, Βιέννη 1090, Αυστρία Τοποθεσία:


REBET CAFE: "Η τετράς του Πειραιά" στη ΝΕΤ\nΤο περασμένο Σάββατο προβλήθηκε η εκπομπή του Σπ.Παπαδόπουλου για την "Τετράδα του Πειραιά".\nΗ εκπομπή είναι αφιερωμένη στην ξακουστή τετράδα του Πειραιά , την πρώτη ρεμπέτικη κομπανία , στην οποία συνυπήρξαν ο Μάρκος Βαμβακάρης , ο Στράτος Παγιουμτζής , ο Γιώργος Μπάτης και ο Ανέστος Δελιάς .\nΤα αγαπημένα ρεμπέτικα ακούσματα , δημιουργίες των μελών της τετράδας, ερμηνεύουν οι : Μπάμπης Γκολές , Αντώνης Aινίτης , Μανώλης Δημητριανάκης , Κατερίνα Τσιρίδου , Ανδρογιάννης Αλεξόπουλος , Στράτος Παγιουμτζής και οι « Ράστ Χιτζάζ » …\nΜαζί τους, ακολουθώντας … χνάρια ρεμπέτικα οι : Γιάννης Βόγλης , Γιώργος Χριστοφιλάκης , Πάνος Σαββόπουλος , Άρης Σκιαδόπουλος , Αλέξανδρος Ασωνίτης , Χρήστος Μπίρος , Νικολέττα Κοτσαηλίδου , Αλέξανδρος Καλπακίδης , Βίκυ Κάβουρα , Αργύρης Παυλίδης , Γιάννος Περλέγκας , Εύη Πίτερσον , Μπάμπης Παπαδημητρίου και Στράτος Γκρίντζαλης …\nβρε Σπύρο πολυ απαρέμφατο αδερφέ μου... μας κούρασες...


Οι Έλληνες δεν εμπιστεύονται τα ελληνικά Μ.Μ.Ε. | Κοινωνία | Ελλάδα | indexanthi.gr\nΔημοσιεύτηκε στις Πέμπτη, 05 Οκτωβρίου 2017 17:20\nΓια έλλειψη εμπιστοσύνης των πολιτών στα ελληνικά μέσα μαζικής ενημέρωσης κάνει λόγο ο γερμανικός τύπος, αφού η κυβέρνηση δεν υλοποίησε την υπόσχεση για καταπολέμηση της διαφθοράς. Για τη γενικότερη κατάσταση των Μ.Μ.Ε. στην Ελλάδα και την έλλειψη εμπιστοσύνης στην κλασσική μορφή ενημέρωσης των Ελλήνων, δημοσιεύει άρθρο η εβδομαδιαία εφημερίδα "Die Zeit" στη διαδικτυακή έκδοσή της.\n«Σε διαδηλώσεις στην Ελλάδα ανήκει και ένα σύνθημα που έχει καθιερωθεί πλέον στο στόμα των διαδηλωτών, "Αλήτες, ρουφιάνοι, δημοσιογράφοι"» θυμίζει η γερμανίδα αρθρογράφος. «Το σλόγκαν δεν είναι καινούργιο, ήδη πριν από την κρίση -ιδιαίτερα στους αριστερούς κύκλους- είχε παγιωθεί στη συνθηματολογία. Αλλά από τότε που η χώρα βρίσκεται υπό ευρωπαϊκή διαχείριση της πτώχευσής της, οι δημοσιογράφοι κυρίως στα παραδοσιακά media, θεωρούνται πρόθυμοι συνένοχοι των αυστηρών δανειστών. Ο πρωθυπουργός Τσίπρας ναι μεν υποσχέθηκε όταν ανέλαβε την εξουσία ότι θα χτυπήσει τη διαφθορά και την κακοδιαχείριση σε αυτό τον τομέα, όμως δύο χρόνια αργότερα δεν υπάρχει κάτι απτό».\nΗ αρθρογράφος παραθέτει ευρήματα του Ινστιτούτου "Reuters" ανάμεσα σε 36 χώρες, τα οποία αποτυπώνουν τη δυσπιστία των Ελλήνων απέναντι στα Μ.Μ.Ε., στον ίδιο βαθμό που έχει καταγραφεί και στην Τουρκία. «Οι μεγαλύτεροι ενημερωτικοί κολοσσοί ανήκουν σε ισχυρά οικονομικά αφεντικά, που εκτός από την κύρια απασχόλησή τους έχουν έναν όμιλο ενημέρωσης, συχνά και μια ποδοσφαιρική ομάδα… Η κατηγορία που τους αποδίδεται είναι ότι χρησιμοποιούν τα ενημερωτικά μέσα για να χειραγωγήσουν την πολιτική προς το συμφέρον τους και να διευκολύνουν τον προσπορισμό οφέλους».


Μονοσόρτ Κατάδυσης Παιδικό Scuba Force Berry 3mm 5yrs 64334 - buyeasy.gr\nΜονοσόρτς Παιδικό Scuba Force Berry 3mm 5yrs 64334\nΜονοσόρτς κατάδυσης παιδικό Scuba Force Berry κατασκευασμένο από ελαστικό νεοπρέν πάχους 3mm τύπου Neospan με υψηλό δείκτη θερμοπροστασίας. Είναι κατάλληλη για παιδιά 5 ετών και για ύψος 108 έως 119εκ. Εξωτερικά διαθέτει Nylon Jersey Quick Dry και εσωτερικά Jersey Plus για καλή υδροαπωθητικότητα και γρήγορο στέγνωμα. Διαθέτει φερμουάρ πλάτης, Aquastop στο λαιμό, στους μηρούς και στα μπράτσα για ελαχιστοποίηση εισροής νερού. Είναι κατάλληλο για θαλάσσια σπορ και καλοκαιρινό υποβρύχιο ψάρεμα.\nΎψος: 108 - 119cm


Εύσημα από τη Γερμανία στην Ελλάδα - ΤΑ ΝΕΑ\ntanea.gr > Ελλάδα > Εύσημα από τη Γερμανία στην Ελλάδα\nΕύσημα από τη Γερμανία στην Ελλάδα\nTANEA Team 1 Σεπτεμβρίου 2010 | 17:28\nΗ γερμανίδα καγκελάριος Άγκελα Μέρκελ εξέφρασε την ικανοποίησή της για την ελληνική κυβέρνηση και τις προσπάθειές της για την εξυγίανση του προϋπολογισμού, ενώ λίγο νωρίτερα ο γερμανός υπουργός Οικονομικών Βόλφγκανγκ Σόιμπλε είχε εκφράσει το σεβασμό του προς την Αθήνα.\n«Βλέπω με ικανοποίηση ότι η Ελλάδα συνεχίζει την πολιτική της της σταθεροποίησης (των δημόσιων οικονομικών) με αποφασιστικότητα, ενάντια σε πολλές αντιστάσεις και καταπιάνεται με ένα πλήθος δομικών μεταρρυθμίσεων»,δήλωσε η Μέρκελ σε συνέντευξη Τύπου.\n«Η Γερμανία βοηθάει την Ελλάδα εκεί όπου μπορεί, επειδή δεν πρόκειται μόνον για χρηματοπιστωτικά ζητήματα, αλλά και για ζητήματα διαχείρισης (...) ενός κράτους και εκσυγχρονισμού», προσέθεσε η γερμανίδα καγκελάριος.\n«Η Ελλάδα είναι άξια σεβασμού γιατί ενήργησε» κατά των τεράστιων ελλειμμάτων της, είχε υπογραμμίσει νωρίτερα σήμερα ο Σόιμπλε και είχε προσθέσει: «Η νέα (ελληνική) κυβέρνηση έχει μια πολύ αυστηρή πολιτική σταθεροποίησης (των δημόσιων οικονομικών)».


Τραγουδοποιός.GR: Τρίτη 13/9/16 ο Γ. Μιχαήλ & ο Δ. Βαβλιάρας στον ΚΗΠΟ ΤΟΥ ΜΥΛΟΥ!!!\nΜαζί με τον Γιώργο Μιχαήλ και τον Δημήτρη Βαβλιάρα συμμετέχουν οι μουσικοί: Ζήσης Φτάκας (Λαούτο), Φώτης Κακαβέλης (Μπάσο), Στέλιος Μπούκος (Κρουστά) και ο Γιάννης Παπαστεργίου (Βιολί).\nΜπορείτε να διαβάσετε στις ΜΙΚΡΕΣ ΙΣΤΟΡΙΕΣ ΜΑΓΑΖΙΩΝ: Μια βραδιά στην Κοζάνη (Μιχαήλ - Βαβλιάρας - ΚαΦεΛαΦαμ). Είναι το κείμενο που έγραψα για την πρώτη ανεπίσημη εμφάνιση του Μιχαήλ, μετά από την δεκαετή απουσία του... (Κοζάνη 2 Απριλίου 2014)\nΑν ήμουν διάβολος\nΣτίχοι -μουσική: Δημήτρης Βαβλιάρας\nPosted by NIKOS at 00:11


Κυκλοφορία: 3/12/2018 Κυρίως Θέμα: Φώτης Φ. Σιαδήμας, Coca-Cola 3E: «Το Aperol άκουσε το κοινό του και απάντησε δημιουργικά» Διαβάστε Επίσης: Αλυσίδες καφέ: Νέες περιστάσεις κατανάλωσης, εμπειρία μοναδικότητας σε όλες\nΑλυσίδες καφέ: Νέες περιστάσεις κατανάλωσης, εμπειρία μοναδικότητας σε όλες\nΈχει εκπαιδευτεί γύρω από την επιστήμη του καφέ και έχει «εθιστεί» στην τέχνη του. Διαμορφώνοντας νέα μοτίβα κατανάλωσης, η ελληνική αγορά θέτει υψηλά τον πήχη για τα branded cafes, τα οποία καλούνται να προσφέρουν εκλεκτά χαρμάνια ποιότητας, τιμής και εμπειρίας, σε όλες τις διαφορετικές περιστάσεις.\nΔημιουργώντας blends εμπειρίας, γεύσης και ποικιλίας με «άρωμα» καφέ\nΑυτούς που σου φτιάχνουν τη μέρα, τους ξέρεις με το μικρό\nThomas Le Thierry d'Ennequin, Vizeum: «Οδεύουμε προς την απόλυτη διάρρηξη του γραμμικού μοντέλου»\nΕικόνες από το μέλλον, έφερε στους συνέδρους του πρόσφατου Media ROI Forum ο Thomas Le Thierry d’Ennequin, Global President της Vizeum. Μην επαναπαύεστε. Το μέλλον αυτό είναι πολύ πιο διαφορετικό και πολύ πιο κοντά από όσο νομίζουμε.\nJohn Mescall, McCann Worldgroup: Μην προσαρμοστείς για κανένα λόγο!\nΗ Ogilvy παρουσιάζει τη νέα της επικοινωνία για την υπηρεσία Cosmote Smart Home.\nAll Things Performance '18: Επιτυγχάνοντας Growth σε κάθε στάδιο του funnel\nΕργαλεία για customer acquisition, conversion rate optimization και brandformance παρουσίασαν experts από την Ελλάδα και το εξωτερικό στο διήμερο All Things Performance ’18, αναλύοντας τάσεις, insights και best practices για την αξιοποίηση του growth marketing σε όλα τα στάδια του sales funnel.\nΦώτης Φ. Σιαδήμας, Coca-Cola 3E: «Το Aperol άκουσε το κοινό του και απάντησε δημιουργικά»\nSocial Media Awards 2018: Η 4 Wise Monkeys στέφθηκε για 2η χρονιά «βασίλισσα» των social media\nH ομάδα Social Media της Coca-Cola ψάχνει τροπαιοθήκη!\nBrain Stories: CX: Total journey vs Touchpoints\nEditorial: Διαφήμιση και «σοσιαλ μιντιακό αποτύπωμα»\nMarketing... Rules!: "Marketing... Rules!" της Υβέτ Κοσμετάτου\nΕπί τάπητος: Σοβαρή κρίση στην ΕΔΕΕ με τα Ermis Awards\nΛόγω... επικοινωνίας: «Auto-Journalism»


Mezzotono: Mad in Italy στο ΔΩΛ\nΑΠΟΨΕ ΣΤΙΣ 8.30 ΓΙΑ ΜΙΑ ΔΙΑΦΟΡΕΤΙΚΗ ΚΑΙ ΠΟΛΥ ΠΡΩΤΟΤΥΠΗ ΠΑΡΑΣΤΑΣΗ\nΔημοσίευση: 17 Δεκ 2019 20:59\nΜετά την τεράστια επιτυχία της συναυλίας τους, προχθές στο Μέγαρο Μουσικής Θεσσαλονίκης, οι Ιταλοί Mezzotono θα βρεθούν σήμερα στις 8.30 μ.μ. στη σκηνή του Δημοτικού Ωδείου Λάρισας για μία και μοναδική συναυλία. Οι Mezzotono θα παρουσιάσουν\nμια διαφορετική και πολύ πρωτότυπη παράσταση, χωρίς καθόλου όργανα, αλλά μόνο με πέντε φωνές, που μιμούνται τον ήχο των πραγματικών οργάνων, μια παράσταση που εντάσσεται στο πλαίσιο των εορταστικών εκδηλώσεων της Αντιδημαρχίας Πολιτισμού.


Απoυσια Εθνικης Στρατηγικης – Millennials\nHome Πολιτική\tΑπoυσια Εθνικης Στρατηγικης\nwritten by Γιώργος Κοσματόπουλος 27/03/2015\nΗ πολύπλευρη κρίση την οποία διέρχεται η χώρα μας δεν προέκυψε ξαφνικά. Ήταν για χρόνια μια βόμβα στα θεμέλια της ελληνικής κοινωνίας μέχρι που η παγκόσμια χρηματοπιστωτική κρίση της περιόδου 2007 – 2008 άναψε το φιτίλι…\nΗ Ελλάδα έπεσε με χαρακτηριστική ευκολία και μέχρι σήμερα αδυνατεί να σταθεί στα πόδια της. Πέντε χρόνια μετά το πρώτο μνημόνιο, βρίσκεται και πάλι στην κόψη του ξυραφιού. Αυτή η συνεχής ανακύκλωση της κρίσης αποδεικνύει ότι το πρόβλημα της χώρας είναι δομικό και έχει να κάνει με την απουσία μίας Εθνικής Στρατηγικής, η ύπαρξη της οποίας θα είχε περιορίσει αισθητά τις συνέπειες της κρίσης και θα μπορούσε να αποτελέσει έναν οδικό χάρτη ανασυγκρότησης.\nΜία τέτοια Εθνική Στρατηγική προϋποθέτει ένα μίνιμουμ συναίνεσης μεταξύ πολιτικών και κοινωνικών δυνάμεων ώστε η χώρα να αποκτήσει μια βασική, σταθερή κατεύθυνση ως προς την πολιτική, οικονομική και κοινωνική οργάνωσή της. Η συναίνεση όμως θεωρήθηκε και θεωρείται αδυναμία και προδοσία τους κόμματος, της κοινωνικής τάξης και του προσωπικού συμφέροντος καθενός.\nΤο πολιτικό μας σύστημα δομήθηκε μέσα σε σκηνικό έντασης με αποτέλεσμα οι εκάστοτε κυβερνήσεις να αντιμετωπίζουν το κράτος ως λάφυρο και οι εκάστοτε αντιπολιτεύσεις να επιλέγουν τον λαϊκισμό και την εύκολη, μηδενιστική κριτική προκειμένου να έρθουν στην εξουσία, αδιαφορώντας για το αν αυτή τους η στάση βλάπτει τη χώρα. Έτσι γιγαντώθηκε το πελατειακό κράτος και ο ελληνικός «σοβιετοκαπιταλισμός». Μέσα από αυτές τις στρεβλές δομές αναδείχτηκαν οι διάφοροι διαπλεκόμενοι οι οποίοι λειτουργώντας εντελώς παρασιτικά έστησαν πολιτικές καριέρες και αποκόμισαν ολόκληρες περιουσίες.\nΑκολουθώντας τις ίδιες λογικές, χωρίστηκε η ελληνική κοινωνία σε μνημονιακους και αντιμνημονιακούς, με τους δεύτερους αφού έσπασαν κάθε κοντέρ λαϊκισμού να προσπαθούν πλέον, βαφτίζοντας το κρέας ψάρι, να καλύψουν την πολιτική και διαχειριστική τους ανεπάρκεια που οδηγεί τη χώρα στα βράχια.\nΗ λογική του «χύμα» και του «βλέποντας και κάνοντας» έχει επηρεάσει αρνητικά πολλούς ακόμη τομείς της ελληνικής Πολιτείας. Ισχύει και στην Παιδεία, όπου ο κάθε υπουργός προωθεί και μία δική του μεταρρύθμιση με αποτέλεσμα το εκπαιδευτικό σύστημα και το σύστημα εισαγωγής σε Πανεπιστήμια και ΤΕΙ να αλλάζει συνεχώς, την στιγμή που οι Έλληνες μαθητές εξακολουθούν να ανταγωνίζονται στη στείρα αποστήθιση. Ισχύει και στη φορολογία όπου το πολυδαίδαλο φορολογικό μας σύστημα όχι μόνο αποτυγχάνει στον τομέα της είσπραξης αλλά ταυτόχρονα συμβάλει στην ταλαιπωρία και στην ανασφάλεια του μέσου πολίτη και στην αποθάρρυνση κάθε υποψήφιου επενδυτή. Τα πράγματα δεν είναι καλύτερα, ούτε στη μεταναστευτική πολιτική μιας και από το άνοιγμα των συνόρων των αρχών της δεκαετίας του ’90, φτάσαμε στην γκετοποίηση τους κέντρου της Αθήνας, στα κέντρα κράτησης και πλέον στην άναρχη απελευθέρωση χιλιάδων παράνομων και εξαθλιωμένων μεταναστών.\nΟι ευθύνες των κομμάτων είναι τεράστιες, μιας και ο δογματισμός και οι μικροπολιτικές επιδιώξεις τίθενται υπεράνω του δημοσίου συμφέροντος. Δεν είναι τυχαίο άλλωστε ότι σε αυτή την κρισιμότατη στιγμή για το μέλλον της χώρας στο ναό της Δημοκρατίας συνυπάρχουν κόμματα, πολιτικές ομάδες και πρόσωπα τα οποία δεν αναγνωρίζουν καν το Πολίτευμα! Η Χρυσή Αυγή ονειρεύεται χούντα και καταστάσεις χιτλερικής Γερμανίας, το ΚΚΕ τη δικτατορία του προλεταριάτου και τα σοβιέτ όπως και ορισμένες συνιστώσες του ΣΥΡΙΖΑ, με τη διαφορά βέβαια ότι εκεί συναντά κανείς και θιασώτες της «άμεσης δημοκρατίας» ή της πολιτιστικής επανάστασης του Μάο. Χαρακτηριστικό επίσης είναι το γεγονός ότι το 40% του κυβερνώντος κόμματος, το οποίο υποτίθεται παλεύει για να κρατήσει τη χώρα στην ευρωζώνη, είναι υπέρ της επιστροφής στη δραχμή και της αποχώρησης από δυτικούς θεσμούς όπως το ΝΑΤΟ.\nΕδώ, επομένως δε μιλάμε για διαφορές ως προς τη διαχείριση μιας κατάστασης αλλά για διαφορετικές κοσμοθεωρίες, η εφαρμογή των οποίων προϋποθέτει την κατάλυση όλων των βασικών δομών της χώρας. Έτσι όμως δεν μπούμε να μιλάμε για ασφαλή διέξοδο από την κρίση, οικονομική ανάπτυξη και εκσυγχρονισμό του κράτους. Δεν μπορούμε να προσδοκούμε εμβάθυνση της Δημοκρατίας και κοινωνική συνοχή. Οδηγούμαστε με μαθηματική ακρίβεια, στο χάος και στον εμφύλιο σπαραγμό.\nΠρέπει οι δυνάμεις εκείνες που αναγνωρίζουν τις ίδιες βασικές σταθερές της υπόστασης του κράτους, δηλαδή την Κοινοβουλευτική Δημοκρατία και τον ευρωπαϊκό προσανατολισμό της χώρας σε επίπεδο θεσμών και οικονομίας, να συμφωνήσουν σε μία Εθνική Στρατηγική για την έξοδο από την κρίση, την ανασυγκρότηση και την ανάπτυξη της Ελλάδας. Αυτό σε καμία περίπτωση δε θα σημάνει το τέλος των ιδεολογικών και πολιτικών διαφορών. Αντίθετα, έχοντας αποδεχτεί τις βασικές αυτές αρχές, οι δυνάμεις που κάθε φορά θα καλούνται να σηκώσουν το βάρος της διακυβέρνησης του τόπου θα έχουν ένα πιο σταθερό και ξεκάθαρο πλαίσιο κινήσεων ώστε να δώσουν ουσιαστικό πολιτικό πρόσημο που επιθυμούν στις επί μέρους πολιτικές τους. Και φυσικά, δεσμευόμενες από το βασικό πλαίσιο δράσης θα εκλείψει και ο εθνολαϊκισμός που τόσο έχει ταλαιπωρήσει την ελληνική κοινωνία ιδιαίτερα τα τελευταία χρόνια.\nΤα ψέματα τελείωσαν. Καιρός να αναλάβει ο καθένας τις ευθύνες του απέναντι στην Ελλάδα…\nΑπoυσια Εθνικης Στρατηγικης was last modified: 27 Μαρτίου, 2015 by Γιώργος Κοσματόπουλος\nΓιώργος ΚοσματόπουλοςΕθνική ΣτρατηγικήΚΚΕκυβέρνησηΝέα ΔημοκρατίαΠΑΣΟΚΠοτάμιΣΥΡΙΖΑΧρυσή Αυγή


Κορυφώνονται οι διαβουλεύσεις για τον Nord Stream 2 | Insider\nΓΔ: 861,000 -0,80%\nΕΝΕΡΓΕΙΑ 29-11-2016 | 21:15\nΟ αγωγός θα περνάει από τη Ρωσία και θα φθάνει στη Γερμανία μέσω δύο γραμμών όπου η καθεμία θα έχει δυναμικότητα 27, 5 δισ. κυβικά μέτρα το χρόνο. Ο νέος αγωγός θα διπλασιάσει τη δυναμικότητα του Nord Stream και το κόστος του έργου έχει υπολογιστεί στα 8 δις. ευρώ.\nΑυξημένες κατά 47% οι εξαγωγές της Gazprom προς την Ελλάδα\nΡεκόρ εξαγωγών κατέγραψε η Gazprom σημειώνοντας αύξηση 10% προς χώρες εκτός της ΕΣΣΔ κατά την περίοδο Ιανουαρίου-Οκτωβρίου σε σχέση με το αντίστοιχο περυσινό διάστημα. Σε απόλυτα μεγέθη, η αύξηση αυτή αντιστοιχεί σε 13,05 δισ. κυβικά μέτρα.\nΙδιαίτερα αυξημένες παρουσιάζονται οι εξαγωγές προς Ελλάδα, οι οποίες κατέγραψαν αύξηση 47,3%\nΌσον αφορά στα άλλα κράτη, οι εξαγωγές της Gazprom στη Γερμανία αυξήθηκαν κατά 7,5%, στο Ηνωμένο Βασίλειο κατά 54,6%, στη Γαλλία κατά 20,4%, στην Αυστρία κατά 27,5%, στην Ολλανδία κατά 91,8%, στη Δανία κατά 149,4% και στην Πολωνία κατά 16,6%.\nΚατά την εκτίμηση του επικεφαλής της Gazprom, Alexey Miller, οι εξαγωγές προς την Ευρώπη ενδέχεται και να ξεπεράσουν τα 170 δισ. κυβικά μέτρα μέχρι το τέλος του έτους, με τις προοπτικές να διαφαίνονται εξίσου θετικές και για το 20017.\nΣημειώνεται ότι η Ευρωπαϊκή Επιτροπή έχει κατηγορήσει ρωσικό όμιλο φυσικού αερίου ότι παραβιάζει τους κανόνες του θεμιτού ανταγωνισμού, προκαλώντας υπερβολικές αυξήσεις τιμών σε χώρες της Κεντρικής και της Ανατολικής Ευρώπης και παρεμποδίζοντας την ομαλή ροή φυσικού αερίου από τους ανταγωνιστές του. Για το θέμα αυτό, η Gazprom ανακοίνωσε πρόσφατα ότι πριν από τα Χριστούγεννα θα στείλει την τελική της πρόταση στην ΕΕ προκειμένου να επέλθει κάποιος συμβιβασμός και σύμφωνα με ευρωπαϊκές και ρωσικές πηγές είναι πολύ πιθανό να καταλήξουν σε μια συμβιβαστική λύση η οποία δεν θα επιφέρει τιμές η πρόστιμα για τη ρωσική εταιρεία.\nΓια θέματα ασφάλειας στις έρευνες υδρογονανθράκων μίλησαν τα στελέχη της ΕΔΕΥ.\n«Ραντεβού» με τα νέα προϊόντα της Google - Τι θα δούμε στο «Made by Google»\nΤο νερό ΘΕΟΝΗ γιορτάζει τη συμπλήρωση 20 Διεθνών Βραβείων Ποιότητας\nΜε την υποστήριξη της Brookstreet η διεθνής επέκταση της Gizelis Robotics\nΤα Επιμελητήρια κατά του outsourcing στον Αναπτυξιακό\nΔήμος Αθηναίων: Παράταση στα τέλη κατάληψης κοινόχρηστων χώρων\nΜείωση επιτοκίων αναμένεται να ανακοινώσει η Fed την Τετάρτη


Η σημαντική παρουσία της Εθνικής Τράπεζας Ελλάδος – παράρτημα Αιγύπτου, στη δεξίωση της Πρεσβείας στο Κάιρο για την 25η Μαρτίου | Ελληνοαραβικά Eπιχειρηματικά Nέα\nΣε υψηλό επίπεδο, η μοναδική ελληνική τράπεζα στην Αίγυπτο, η Εθνική Τράπεζα της Ελλάδας – παράρτημα Αιγύπτου (NBG-Egypt), έδωσε πραγματικά ένα τιμητικό και δυναμικό «παρών» στη μεγαλειώδη δεξίωση της Ελληνικής πρεσβευτικής κατοικίας στο Κάιρο, για την Εθνική επέτειο της Παλιγγενεσίας της 25ης Μαρτίου 1821.\nΚαι επειδή είναι άξιο και δίκαιο να δείχνουμε εκείνους τους φορείς που στηρίζουν τα μεγάλα γεγονότα της παροικίας μας, αξίζει να κάνουμε αναφορά στον ιδιαίτερα αγαπητό στην παροικία επικεφαλής της τράπεζας, τον κ. Γιώργο Σώχο και τους εκλεκτούς του συνεργάτες.\nΝα ευχηθούμε ό,τι καλύτερο στην ελληνική μας τράπεζα που μάς τιμά στη Χώρα του Νείλου και στο Γενικό Δ/ντή της κ. Γιώργο Σώχο, που πρόσφατα είχε και την ονομαστική του εορτή, ευχόμενοι και σε κείνον και στην ελληνική τράπεζα να συνεχίσει για πολλά χρόνια να τιμά τα χρώματα της πατρίδας μας στην αγαπημένη μας Χώρα του Νείλου!


Εναλλακτικές προσεγγίσεις στα προβλήματα – Μεταρρύθμιση\nΕναλλακτικές προσεγγίσεις στα προβλήματα\nΥπήρχε κάποτε μια γειτονιά όπου ζούσαν τρία μικρά γουρουνάκια και ένας πεινασμένος λύκος. Για να μην ακούει τα νύχια του λύκου που προσπαθούσε να παραβιάσει την πόρτα του σπιτιού του, το πρώτο γουρουνάκι αγόρασε ωτοασπίδες. Το δεύτερο γουρουνάκι συζητούσε συχνά με τους ομοϊδεάτες του, καταδικάζοντας μεγαλοφώνως την ιμπεριαλιστική συμπεριφορά του λύκου. Το τρίτο γουρουνάκι ρώτησε άλλους κατοίκους της γειτονιάς, έκανε δοκιμές με ένα σπασμένο νύχι του λύκου που βρήκε στον δρόμο, είδε ότι δεν του έφταναν τα χρήματα για καινούργια πόρτα ασφαλείας και ενίσχυσε επαρκώς την υπάρχουσα πόρτα με μεταχειρισμένα υλικά. Τη συνέχεια φαντάζομαι την ξέρετε.\nΗ πολυεπίπεδη κρίση που αντιμετωπίζει η χώρα μας μπορεί να απεικονιστεί ως μια σειρά συνδεδεμένων προβλημάτων. Σε ανάλογες περιπτώσεις έχει παρατηρηθεί μια σειρά εναλλακτικών μεθόδων διαχείρισης: (1) αγνοούμε το πρόβλημα με την ελπίδα ότι θα επιλυθεί από μόνο του (στρουθοκαμηλισμός), (2) παραδινόμαστε άνευ όρων, εξηγώντας λεπτομερώς γιατί το πρόβλημα δεν μπορεί να επιλυθεί και ρίχνοντας το φταίξιμο στους (όποιους) άλλους, (3) κάνουμε μια σοβαρή προσπάθεια επίλυσης, με διάγνωση του προβλήματος, ανάλυση των επί μέρους συνιστωσών και παράθεση πιθανών τρόπων αντιμετώπισης και ρεαλιστικών προτάσεων πολιτικής.\nΚαι εδώ υπάρχουν τρεις βασικές επιλογές: (α) χρησιμοποίηση παραδοσιακών εργαλείων που κατά κανόνα δεν επαρκούν σε περίοδο οξείας κρίσης, (β) θεωρητική συζήτηση, που συνήθως χαρακτηρίζεται από μεγαλοστομίες και γενικότητες, (γ) παράθεση συγκεκριμένων προτάσεων, που στηρίζονται σε βαθιά γνώση του θέματος και συνοδεύονται από αριθμούς και εκτιμήσεις του οικονομικού, κοινωνικού, διπλωματικού ή άλλου κόστους και οφέλους που θα προκύψουν από την υλοποίησή τους. Σε μια χώρα όπου συζητείται μέχρι πλήρους κατάθλιψης των πολιτών η βεβαία πτώση του βιοτικού επιπέδου και η συνακόλουθη εθνική παρακμή, ελάχιστα έχουν ακουστεί για τρόπους αύξησης του ακαθάριστου εθνικού προϊόντος μέσω προσέλκυσης επενδύσεων (που προ-απαιτούν ένα σταθερό πολιτικό και οικονομικό περιβάλλον), νέων αγροτικών καλλιεργειών και προϊόντων, εναλλακτικών μορφών τουρισμού, βελτίωσης του brand name της χώρας, ενίσχυσης μικρών καινοτόμων εταιρειών σε συγκεκριμένους τομείς, δημιουργίας θεσμών στρατηγικού σχεδιασμού, και τόσα άλλα που θα έπρεπε να εξετάζουμε σοβαρά αλλά δυστυχώς δεν το κάνουμε.\nΣε θέματα εξωτερικής πολιτικής και ασφάλειας έχουμε ένα υπουργείο Εξωτερικών που με λιγότερους πόρους θα πρέπει να παράξει αυξημένο διπλωματικό αποτέλεσμα, ένα υπουργείο Εθνικής Αμυνας που με λιγότερα χρήματα θα πρέπει να διατηρήσει την αποτρεπτική ικανότητα, ένα υπουργείο Προστασίας του Πολίτη που θα πρέπει να αυξήσει την εσωτερική ασφάλεια χωρίς πρόσθετα μέσα. Σε όλα αυτά η λύση είναι λιγότερο γραμμικός τρόπος σκέψης, σε βάθος αναθεώρηση οργανογραμμάτων και μεθόδων λειτουργίας, νέες ιδέες και καινοτόμος τρόπος σκέψης, αξιοποίηση νέων τεχνολογιών και ανθρώπινου δυναμικού. Επίσης, ηγεσίες που αδιαφορούν για το αν θα γίνουν ευχάριστες (συχνά λαϊκίζοντας), αλλά επιθυμούν να γίνουν χρήσιμες παρά το πρόσκαιρο κόστος και, τέλος, ενεργοί πολίτες που στηρίζουν και συμμετέχουν σε σοβαρές προσπάθειες.\n* κ. Ο Θάνος Π. Ντόκος είναι γενικός διευθυντής στο ΕΛΙΑΜΕΠ.